Lunglawmhnak Bia - channelnews.us\nChin miphun hna cungah dawtnak le zawnruahnak a neimi Australia ram Senator Dean Smith tawlrelpinak thawng in Chin Human Rights Organization (CHRO) riantuantu hna cu Australia ah an kal i Australia um Chin Community hruaitu upa hna he Australia Cozah lutlai nawlngeitu tampi an ton khawh hna. Malaysia le India ram ah aataapmi Chin ralzaam hna kong zong chimphuannak an nei.\nCun kum 2019 January thla in Malaysia ah UNHCR Chief of Mission a rak tuan dingmi Thomas Albreich zong an va ton khawh. CHRO riatuantu kan Pa le hna le Australia Chin Community hruaitu nan dihlak cung ah lunglawmhnak chimcawk lo kan nei. Miphun le ram caah nan cawlcanghmi le riantuanmi ah Bawipa nih theipar tha tlaiter hram ko seh. Nan dihlak upatnak kan in pek hna.\nChin miphun a kan dawtu le zawnruattu Senator Dean Smith cung zong ah kan i lawm tuk. Bawipa nih damnak, nunsaunak le thluachuah pe zungzal ko seh.\nNote: Hmantlak hi CHRO Executive Director Salai Bawi Lian Mang le Malaysia ah UNHCR Chief of Mission a tuan dingmi Thomas Albreich an si. A tu lio UNHCR Chief of Mission asimi Richard Towle cu aa thial cang lai.\nBy chan chan December 11, 2018\nLai Mi Hi Mi Uah Phun Kan Si..Ci Le Kor In Teh A Kal Ko Rua\nBy channelnews December 3, 2018\nLaimi hi miuah phun kan si.Miruamkai phun zong kan si fawn.Mining hngal phunzong ka si rih. Phun...\nAustralia Chin Hruaitu Hna Nih Ralzam Kong He Pehtlai In Australia Cozahpi Ton\nA tu lio kan chin ralzam ram hnihnak a tang rih mi Chin miphun hna Australia...


Pathian nih:Laimi Trump caah kan thlacam mi kan let cang’Lawm a um hrinhran. – Onlinenungak\nPathian nih:Laimi Trump caah kan thlacam mi kan let cang’Lawm a um hrinhran.\nTrump caah thawngpang tha taktak a van chuak than cang. Thawngpang thar te bak asi. Kan theih cio cang bantuk in a tu US Election ah Biden nih 264 electoral vote a hmuh cang i, mah lio ahcun Trump nih 214 electoral vote a hmuh ve cang tiah kan theih ning le kan rel tawn ning kha a si. Asinain vawlei cung News zumh tlak bikmi le a ngan bikmi pawl simi BBC nih mah ti bak hin a van tarlangh. A tanglei ah tling deuh in van rel.\nBBC nih mah ti hin a van langhter. Biden nih 253 electoral vote a hmuh cang i, Trump nih 214 electoral votes a hmuh cang tiah an rak langhter. Biden nih 264 electoral vote a hmuh cang tiah News tampi nih an tial mi kha dik lo dawh a si cang. Biden nih hin 253 electoral vote a hmuh ahcun Trump caah thawngpang tha taktak khi asi.\nA ruang cu Biden nih hin Nevada ah tei nak hmu hmanh sehlaw 270 electoral vote a hmu tling rih hlei lai lo. Nevada hi 6 electoral vote lawng lawng umnak a si caah Nevada ah tei hmanh sehlaw 259 lawng lawng a si lai. Trump cacun Thawngpang tha taktak khi asi.\nA tu US vote pumpuluk thlak cangmi ah hin Biden nih 4 million bak in a tei rih. Vote hi a pumpuluk ah minung 145 million bak nih an thlak cang. Asinain vote tam taktak rel lomi a um rih. A tu hin Vote rel cuah mah lio a si caah final result ah cun Trump zong nih tei kho asi. Asinain a tu dirhmun ahcun Biden dirhmun cu a tha deuh bak ko. Final Result ah zeidek an lawh te hnga, hngak phawt ko hna usih. Source : BBC


CNA le CNDF nih Lumbang khua pawng ah ralhraang motor phu bomb panga in an puah hna i ralhraang pahnih an thi! – The Cherry Par\nCNA le CNDF nih Lumbang khua pawng ah ralhraang motor phu bomb panga in an puah hna i ralhraang pahnih an thi!\nCNA le CNDF nih Lumbang khua pawng ah ralhraang motor phu bomb panga in an puah hna i ralhraang pahnih an thi\nChin ramkulh, Falam in Kalaymyo lei ah a tum mi Council ralhraang motor 15 cu nihin, October 30, zinglei suimilaam 11:00, Lumbang khua lonh ah CNA le CNDF i bawm in bomb panga in an puah hna tiah CNDF Chimphuannak Nawlngeitu sin in theih a si.\nBomb nih ralhraang motor pariat a khen hna i ralhraang pahnih an thi, 15 hma an pu tiah thawng theih hmasa a si.\nTu zaanlei suimilaam 5:30 ah motor pathum in ralhraang 30 cu Tedim khua chung ah an rak lut.\nFalam Peng Lumbang pawng ah CNA+CNDF nih Kawl ralkap 2 an nawn hna. Nihin October 30, Falam in Kalay lei ah a zuang mi Kawl ralkap (Ralhrang) pawl cu CNA+CNDF nih bomb an puahhnawh hna i 2 an thi, tiah theih a si.\nHi Kawl ralkap pawl hi motor 15 hrawng in Kalay lei ah a zuang mi an si i Falam Peng, Lumbang khua an lonhka hrawng ah CNA+CNDF nih bomb voi 5 an puahhnawh hna. Motor 15 hrawng chung ah motor 8 an khen i minung 2 an thi, tiah theih a si.\n“A leem phuum hna lai – Rim chiah ding an si” Min chim ngam lo pastor pakhat cu, Khawmpi khual tlun zaan lengmang ah voi 3 kheengte Thawngtha chim an thiah i, a voi 3nk, biahmaithi ah hitin a rak chim bal. “Tuanvo ngeitu nih kan khawmpi ah tu zaan caan bantuk Thawng tha chim an ka coh hi a lungthu bunh an tlinh cang ca ah, an i ralrin lo ahcun, keimah pek, anmah pek a kan leem phum sual lai” a rak ti.\nCu ve bantuk in, Kawl ralhraang rual nih tutan ral thawh i an zia cu, khua kip nih khua chuah taak a si tikah inn khangh, thilri fir, satil thah, Biakinn ah um hmun khuar lengmang a si. An tlun tikah thilri khat lak Motor ah khumh in chungkhar tlunzoh ah Kawl rawn lei ah an i tlunpi lengmang ca ah, duh herh zalhnak ah hman timh dawhdang kan si cang ko.\nHiti hin a leem phum cang hna i mizapi a kilvengtu kan ralkap lei nih, rim chiah lak in doh lo ahcun mizapi zong nih raal thawh cu a phung a si ko ti in ruah sual a fawi te mi khi a si. Mizo National Front (MNF) lio ahkhan. Aizawl khuapi kha Bomb in an khangh. Cun Mizoram pumpi in Curfew an tuah tik ah Mizoram mizapi chanhtu ding ah, Pakistan in MNF Intelligent a si mi, Lalhleia le Thangrehlova hruai mi minung 5 Mizoram Aizawl khuapi an phan.\nMizoram i a ngan bik Palek lutlai (Kala) minung 3 an zung chungah luh hnawh zau in an thah hna. MNF tlaih mi thongtla pawl zong an chuah dih hna. Rim an chiah hna hnu ceo in Mizoram curfew kha phoih a hung si. Mi sawhsawh thah, tlaih, hrem, thong thlak an si ca ah, an tlaih, an thah, an hrem mi hna an chungkhat, fanau hna nih, an i tuar ti ve lo i, MNF ah an lut thluahmah ve.\nTleicia miroling Hrang Nawl nih a rak chim mi cu,” A ka hringtu kanu kha ka hmuh hngan ah, Kawl ralhrang nih, tlaihhrem hna sehlaw, ka zoh sawhsawh ko hna hnga maw?” a rak ti bal ve. Kan ton lai mi hmailei caan ah Kawl ralhraang nih a leem phum cang hna i atu bantuk in zoh sawh peng an si ko i rim chiahnak a um lo ahcun, mizapi zong nih “raal thawh cu, a phung si ko” ti in, kan ruah sual nakhnga lo teirulcham kan herh ko.\nAn nun ning hi khuachia nun zia a si ca ah Jesuh zong nih khuachia cu a doh, a tthawl ve ko hna bangin kan Chinram chung hin tthawl le dawi i zuam kan herh. Khua kip in hriam le naam kan ngeih chun cio he doh kan herh ko. Zei cah tiah…A leem phum hna lai hih…\n← CNF mawhchiat can asi lo. Mipi nih pei tu bantuk in tha kan rak pek hna lo cu!\nThanthlang ca Lehrul Chamnak ah Yangon ah Bus an Khangh! →


Ramri buainak kong ah hnu lei ah kan kir lai lo, kir/thawn ding silo in aherh ning in kan kap lai, mipi zong nih nan ngeih mi hrimnam hna i ken ve u tiah”DC, Kolasib”6 thi 3 hriam ngei, – Kawltu Team\nRamri buainak kong ah hnu lei ah kan kir lai lo, kir/thawn ding silo in aherh ning in kan kap lai, mipi zong nih nan ngeih mi hrimnam hna i ken ve u tiah”DC, Kolasib”6 thi 3 hriam ngei,\nNo.1559/2021-2022, Press Releases,\nKolasib dated 26th July 2021 nihin zan lai ah khan, Dr.H.Lalthlangliana, Deputy Commissioner, Kolasib nih Mizoram Police Duty post, Vairengte tiang Assam Police tampi anrak ratnak kong ah, media hna sin ah “Mizoram acoyah cu zei ti phun hmanh in hnulei thawn/kir kan timh lo, kir/thawnnak in zeithil asi hmanh ah hmailei panh in hma kanlak lai ati.\nDr.H.Lalthlangliana nihin zing ah khan Mizoram IR Duty Post, Vairengte Autorickshaw stand pawng ah um mi cu, Assam Police-hna nih lak timh bantuk khin thil anrak tuah, challenge phun in an cawlcang mi cu, Mizoram acoyah nih cun kan duty post nak cu bia tak tein venhimnak kan tuah lai ati, Kolasib DC nih cun” Kan IR Post, Vairengte khi raklak an timh ah cun meithal zong hman ding asi ko tiah ati.\nHriamnam kan ngeih mi poh poh iken dih ding ah, Palik hna zong theiter an si cang ati, Dr.H.Lalthlangliana nih Assam le Mizoram Palik hna inamnak kar ah mipi hriamhma ngeih an um lo nak hnga, ralring tein cawlcang asi lai, Mizoram palik dang hna zong kalter ding in order pek asi cang ati, Atu dirhmun ah cun Assam Palik hna hi hnulei thawn/kir deuh khi an si tiah news ah langhter asi.\nNihin boruak kong ah Mizoram Palik hna bawm ding in mipi lei zong tampi an chuak caah an cung ah tampi lawmnak ka ngei tiah DC nih ati, Vairengte IR Post in hnulei ithawn/kir lo ding in Adjustment tuah dih asi cang ati, Thil zei poh lei zong ah buainak a um kho asi caah ready ter dih asi tiah DC nih cun a chim, Ambulance le Medical Team-hna zong ready ter asi cang tiah media Press Releases nak ah a chim mi asi.\nBia dik lo mi hna tial lo ding in mipi hna sin ah nawlnak atuah fawn, Mizoram Palik hna cawlcang nak ah thil asi lo ning in akal lo nak hnga, social media ah ralrin ko u sih tiah ati, Atu an ikah nak ah khan zan lei Suimilam 4:35 ah cun Assam lei minung 6 an thi cang in zeimaw zat hriamhma ngei tiah, Mizo civil pakhat le ralkap 2 hriamhma an ngei tiah Rengkhawpuinews paper Vairengte nih report ah an langhter asi.\nDr. Hmingthanzuala, MIS, DIPRO – KOLASIBDated: 26th Jul 21 6:13 PM\n← Date 26.7.2021 nihin zan lei Suimilam 2:00PM hrawng ah ramri buainak kong ah an ikap bak ko cang,\nDate 26.7.2021 Ramri ah an ikahnak kong zan 10:30PM ahnu bik last report nih tarlan ning ah cun Assam minung pakhat thi than in 56 nih hriamhma ngei, →


Pathian Nih Nan Si Akan Ti Ahcun Kan Si Ko ( We Are What God Said We Are)\nMinung kan si caah, "ka tlamtling lo, chambaunak ka ngei, bawmhtu ka herh, thil ttha lawngte ka tuah lengmang kho lo..tbk" kan sinak kan i theihmi hi thil ttha asi. A tlamtling dihmi minung kan um lo. Minung asi balmi lakah Khrih Jesuh dah tilo, hohmanh kan tlamtling lo. Mi tlamtling kan um lo caah mi vialte nih Pathian kan herh.Cu asi caah Khrih Jesuh he aa pehtlaimi nunnak kan herh. Zeicahtiah Khrih Jesuh he aa pehtlaimi nunnak a kan petu Thlarau phung ningin sualnak le thihnak phung chungin luat ter kan si ( Rom 8:2). Cu Khrih Jesuh thawngin Pathian fa cannak nawl kha pek kan si. (John 1:12).Pathian hawi kan si (John 15:15). Kannih cu Pathian rocotu kan si, Khrih roco-hawi kan si. (Rom 8:17). Khrih Jesuh thawngin thil zeipauh tonngamnak thazang a ngeimi kan si (Filipi 4:13).\nKhrih Jesuh a ngeimi hna nunnak ah :\n"Asi kho lai lo" kan ti caan ah Pathian nih "Zei thil pah asi kho ko" (Luke 18:27) akan ti. " Ka tha a ba, ka rethei, ka thil arit"…\nMin Aa Auh Tikah Kei Zong Ka Um Ve Lai\nVoikhat cu Young People' Society haotubik J.M.Black nih kum hleili hrawng asimi mi sifak zuudingpa fanu cu ahmuh i an sin ah i telve ding le Sunday School rak kai ve dingah a sawm. Cu hngakchianu zong cu Sunday School ttha te'n arak kai ve. Cu Sunday school ah cun zhar chiar min auh asi. Nikhat cu min an auh tikah cu hngakchia nute cu a um lo ai. Hngakchianu a min an auh lio i a umlomi ruangah Mr. J. M. Black nih Vancung ah min an auh tikah kan um lo sual ding hi ttih anung tuk ee tiah phung a chim. Hi kong he aa pehtlaimi hla sak dingah a kawl peng nain a hmu kho lo. " Maw Pathian, Vancung ah min an auh tikah kei zong um ve ka duh ee" tiah thlacamnak in pumhnak a dongh ter. Hnakchianu te cu a hnu ah an inn ah ava leen tikah Pneumonia zawtnak ruangah thideng mang in ihnak cung i arak um ko khah a hmuh tikah sibawi a uah piak. Hngakchianu inn in arak tlun lei ah Vancung ah Min an kan auh tikah kan um kho ve cio hnga maw aw? tiah khua a ruat lengmang i a inn a phanh t…\nPathian Nih Amak taktakmi Rian Nganpi Akan Pek ( God Gives Us A Great Commision)\nCucaah khuazakip ah va kal u law miphun vialte kha ka zultu ah va ser hna u; Pa le Fapa le Thiang Thlarau min in tipilnak va pe hna u law, 20 kan fialmi vialte hna hi an zulh nakhnga va cawnpiak hna u. Cun hihi philh hlah u: nan sinah a zungzal in, caan dongh tiangin ka um lai. Matthai 28: 19-20\n1813 kum ah Kawlram ah Pathian Thawngtha phuangtu Adonirum Judson arak phan. Atu kum hi Kawlram ah Pathian bia rak phanh kum kum 200 a tling cang. 1860 kum ah Shan miphun sinah Pathian thawngtha phuang tu Josiah Cushing a phan. 1877 ah Kachin ram ah Pathian thawngtha phuangtu Rev. J. Lyon le a nupi an phan i, kumkhat hnu ah malaria zawtnak in an thi fawn. 1899 kum ah Arthur Carson le Mrs. Laura Carson Hakha an phan ve. 1910 kum ah J.H.Cope Tedim a phan ve.\n1983 kum thokin Zomi Baptist Convention (ZBC)nih Chin for Christ in One Centenary (CCOC) minin Pathian Khamhnak thawngtha phuannak rian cu, Carson siangbawi hna an rak phanhnak kum 100 tlin kum 1999 kum tiang kum 16 ttuan asi. 2004 kum ah Ch…


US Nih Lungrethei Ngai In Sawmnak A Rak Tuah Lengmang Mi Cu China Nih Zuamcawh Nak He A Leh Diam – Chin 11 News\nUS Nih Lungrethei Ngai In Sawmnak A Rak Tuah Lengmang Mi Cu China Nih Zuamcawh Nak He A Leh Diam\nPosted By: Chin News July 8, 2020\nKeimah Tluk lawngin Nuclear Hriamnaam i Ngeih Ve Cang, tiin China nih US a Zuamcawh\nBEIJING (Reuters) – Kanmah (China) level tiang lawngin Nuclear hriamnaam i ngeih dingin US nih a lung a tlin lawnglawng ah US le Russia he hriamnaam control tuahtinak kong ceihhmainak ah kai tel ve lai, tiin Wednesday ah senior Chinese diplomat nih a chim.\nUS le Russia karlak i nuclear hrimnaam control tuahnak kong hnatlaktinak an tuahmi hi kumvui cun a dih cang ding a si caah, tharchuah than dingin timhlamhnak ai ngeih lio pi a si. Cu minthutnak ah cun China i tel ve dingin US lei nih a tu le tu an sawm.\nCold War chan lio i superpower ram a si mi Russia le US he biaruahtinak ngeih ka duh lo. A chacha chap lo ah, US nih nuclear hriamnaam ai ngeihmi vial cu kan (China) i ngeihmi nuclear hriamnaam nakin a let 20 in a tamdeuh fawn, tiin Head of the arms control department of Chinese foriegn ministry nih a chim.\nUS nih nuclear hriamnaam a ngeihmi hi China nih kan i ngeihmi vial tiang lawngah thumh dingin a lung a tlin lawnglawng ah an sinah kai tel colh ve ko lai. Asinain, a fiang ko mi cu, US nih cu bangin an tuah bal lai lo, tiah China lei nih an chim.\nA tu bantuk i US nih an kan sawmmi tham hi cu, New START, timi Russia he hriamnam control dingin hnatlaknak an tuahmi chuahtak a duh cang caah, Russia lung vun tuaiter dingin hman a kan duh caah a si, tiin China nih ai ruah ve.\nUS nih ai tinh taktak mi tham cu, a hriamnaam ngeihmi cung i restriction an tuahmi vialte vun hrawh dih i, amah a dironhtu paoh fawizaangtein vun iap (tei) khawh a duh caah a si, tiin China nih an chim.\nInternational nuclear disarmament process (vawleicung pumpi i nuclear hriamnaam vialte hrawh dih ding) in China hi a chuah bia a si lo. Nuclear tih a nunnak vialte thumh dih dingin UNSC chungtel ram 5 nih phung kan ngeihmi tang te ah riantuan ka duh, tiin China nih a chim.


Kahdoh Nak Ngol Ding In Thawngthanh Mi Cu An Caah Hnangam Nak A Chuah Pi Kho Ve Hrim Lo – Chin 11 News\nKahdoh Nak Ngol Ding In Thawngthanh Mi Cu An Caah Hnangam Nak A Chuah Pi Kho Ve Hrim Lo\nPosted By: Chin News May 11, 2020\nKawlram chung ah a tulio acang cuahmah mi Covid-19 kong he pehtlai in humhim nak le a daih deuh khawh nak hnga tiah May 10 in August 31 tiang kahdoh nak chuahter lo ding in minthut nak le thawngthanh nak cu Tatmadaw lei nih an thanh cang.\nAsinain hi kahdoh nak ngol chung dingin thawngthanh nak an tuah mi ah hin ralhrang pawl tiah an ti mi hna AA pawl cawlcangh nak hmunhma hna hi cu an i tel lo tiah an chim. Hi ralhrang pawl an umnak hmun hi Chin state chung Paletwa pengkulh ah a si i Tatmadaw he fak ngai in kahdoh nak a ngei cuahmah mi hna an si.\nTatmadaw nih ralhang AA pawl hi helicopter in an kah lengmang hna i an karlak ah fakngai in kahdoh nak hi acang cuahmah mi zong a si ko nain thlathum chung kahdohnak ngol ding in thawngthanh nak an tuah mi ah Paletwa pengkulh chung AA pawl he kahdoh nak ngol chung ding hi cu an langhter lo. Cu ruang ah Paletwa Chin ralzam hna caah cun hi kahdoh nak ngol chung ding in thawngthanh nak an tuah mi nih hin hnangam nak a pek kho ve hna lo.\n“kan khua chung ah Tatmadaw nih helicopter in fakngai in an an rak kah caah kan khua cu a kang dih hilhial ko. Inn a kangh dih pinah minung zong hliamtuar mi an tam hna i a tu zong hi sii kan thlop cuahmah hna lio a si. Paletwa sianginn ah kan rak zam dih hna i hmunkhat ah kan um ko hna” tiah Naan Chaung Wah khua in a rak zam mi Daw Aung Htin nih BBC thawngzamh sin zong ah a chim.


Maw Bawipa Ka Lawmhtuk – The Cherry Par\nMaw Bawipa Ka Lawmhtuk\nDecember 28, 2021 December 28, 2021 Cherry News\nMaw Bawipa Ka Lawmhtuk, Mi tampi Inn le lo an ngeih lo caan ah inn tha na kan pek i, na lak than caah ka lawmtuk!\nNu kan caah kan va ngeih nihi a sunglawi tuk mi caan a si. Ka Hawi/Maw nu tutan na va ngeihcu kan telpi kho lailo nidang na va ngeihtik ah siseh tiawk a țhalo mi ni sunglawi tuk a si. Ka kal lai ah kan khua kan ram te le Chungkhar ka sia a herh tuk ve.\nKa pa le ka chawnh hna Inn kan lawi ngam rihlo an ti. Lung nuamlo ngaicun ka Maw nu lawmhpi dingin ka kal. Simcard ka ngeih tilo caah khawlak ah duhpoh in ka online kho lo. Khua dang ah zankhat riak in ka kal.\nCu kar ah Natchaung boruak a linsa tuk mi hmamh hawikom cheukhat nan Inn lei boaruak zeidah a lawh cio tihmamh ka hal kho hna loh. ka rak lawiih ka FB ka On cu ka riantuan zong a nuam tiloh. Chaungkhuah ka hawi le Pahnih An Inn a kang chih ve mi ka hmuh cu ka lung thalo tuk.\nHawi le he kan i nuamh chungah ka hawi le dang nih mitthli le thinphang thlalau in Caan nan hman mi ka hmuh tik ah. Kaa nuamlo tuk. Ka ngaih zong chia tuk. Kan ram pi nih kan tuar cuahmah mi harnak cupei a sicu van tiawk ah sining aa hlat karlak a theitu caah a faak khun. Maw vawlei, Maw kan ram.\nMara Army hi ZRA Bantuk Ansi Sual Hnga Maw? Mara nih Mara ca le Mara biaknak an ngeih cang. Mara Cozah le Mara Ralkap lawng a herh cang. Mara Ralkap hi an derhnak kum (10) asi cang. AA nih tidan an pe hna, Rakhine ram ah an um. India le Kawlram Mara fonh in derh mi asi. Mara Autonomous hi an hmuihtinh asi. Thantlang, Matupi le Paletwa ummi Mara, Zophei, Lautu, Zotung, Senthang vialte fonh dih in Mara cozah derh kha an mission asi. Lautu le Zophei hi cu Mara a sit an si tiah Mara ram le Mara Map ah khumh asi cang. Maths ningin cun Given asi.\n← Lautu ram Mara ah chiah ding cu Mara Politician kip, Mara Mifim le Biaknak lei Upa vialte i an chunmang asi!\nCDF le CNA asoi cuahmah tuhi mizei dah nan si? →


Baibal Tuanbia: Moses A Zamnak Kong - Jehovah Tehte Hna Web Site\nIzipt ram in Moses a zam lengmang lio hi zoh hmanh u. Amah a dawimi hna hi nan hmu hna maw? Zeicah Moses cu thah an duh hnga nan hngal maw? Kan hngal kho hnga maw zoh tuah u sih.\nMoses cu Izipt ram uktu Faraoh a inn chung ah a ṭhang. Amah cu a fim ngai i a lianngan ngaimi a si. Moses nih cun Izipt mi a si lo i, a nu le a pa cu Israel mi, sal an si ti kha a hngalh.\nNikhat cu kum 40 a si lio ah, Moses nih a miphun hna cu zeitin dah an um ti hngalh awk ah va zoh awk ah aa rak i tim. An hrem ning hna cu ṭihnung ngai a rak si. Izipt mipa pakhat nih Israel mi salpa pakhat a tuk len ko kha a va hmuh. Moses nih a pawngkam a zoh i aho hmanh a hmuh hna lo tik ah Izipt mipa cu a tuk i, Izipt mipa cu a thi. Cun a ruak cu Moses nih thetse chung ah a thuh.\nA thaizing ah Moses nih a mi hna va zoh awk ah a kal ṭhan. Sal cannak in ka luatter khawh te rua hna lai tiah a rak ruah. Asinain Israel mi pahnih an rak i velh len ko kha a va hmuh hna. Cucaah Moses nih a palh deuh mi pa kha: ‘Zeicah na unaupa kha na velh len ko?’ tiah a ti.\nCu mipa nih cun: ‘Aho nih dah nangmah cu a kan uktu bawi le kan biaceihtu ah an in ser? Khi Izipt mipa na thah bantuk in khan maw na ka thah hnik ve?’ tiah a ti ai.\nMoses cu a thin a phang cang. Izipt mipa cung i a rak tuahmi kha mi nih an hngalh cang ti kha a rak hngalh. Faraoh hmanh nih mah kong cu a rak theih i Moses kha thah awk ah mi a thlah hna. Cu ruang ah Moses cu Izipt ram in a zam a rak hau.\nMoses cu Izipt ram in a zam tik ah, Midian ram tiang in a rak kal. Cuka ah cun Jethro innchungkhar kha a va ton hna i, a fanu pakhat Zipporah kha a rak ṭhit. Moses cu tuukhal a rak si i Jethro a tuu kha a rak cawngh piak hna. Midian ram ah cun kum 40 chung a rak um. Atu cu a kum 80 a si cang. Cun nikhat cu, Moses nih Jethro a tuu kha a cawngh lio hna ah, amah nunnak vialte a rak thleng dih tu thil khuaruahhar a rak tlung. Zeibantuk khuaruahhar thil dah a rak ton ti zohhmanh u sih.\nExodus 2:11-25; Lamkaltu 7:22-29.\nMoses cu khuazei hmun ah dah a ṭhan, sihmanhsehlaw a nu le a pa kongah zeidah a hngalh?\nMoses cu kum 40 a si ah zeidah a rak tuah?\nIsrael mi aa vel mi hna kha Moses nih zeidah a chimh hna i mipa nih zeitindah a rak leh?\nZeiruangah Moses cu Izipt ram in a rak zam?\nMoses cu khoika lei ah dah a zam i cuka ah aho he dah an i ton?\nIzipt in a zam hnuah kum 40 chung Moses nih zeidah a tuah?\nExodus 2:11-25 rel.\nIzipt fimnak kha kum tampi a cawng ko nain Moses nih Jehovah le a miphun hna sinah zumhawktlak a sinak kha zeitindah a rak langhter? (Ex. 2:11, 12; Heb. 11:24)\nLamkaltu 7:22-29 rel.\nMoses nih Israel mi hna amah thawngin Izipt ram i sal cannak in luatter awk aa zuamnak in zei cawn awk dah kan i lak khawh? (Lam. 7:23-25; 1 Pit. 5:6, 10)


Thawngtha bak si; President Trump tangah Khrihfa pawl (Conservative) nih teinak an hmuh cang\nPresident Trump bantuk mi raltha hi an um hnga maw? Minun mit zoh lo in Pathian mit a zoh peng mi nih mah bantuk in election kum ah thil hartuk mi, Bible he a ralchan mi, Obama, Hillary, Joe Biden lio ah an rak tuah mi kha, Pathian duh ning a si lo tiin nudawk padawk pawl usa pek an sinak vialt cu a dawngter dih cang. Mah kong hi mah ‘Chinpage’ ah fiangtein ka ttial cang.\nPresident Trump nih mah bantuk in biakhianak a tuah hnuah Conservative pawl nih President Trump cu an uar ning fakpi in an vun chim thluamah cang i, Mah bantuk in Pathian duh lo tuk mi, President Trump nih a doh mi le a phih mi kongah President Trump cu kan dirpi zungzal tiin an chim\nZarte ni ah President Trump nih Obama Era Federal Regulation Gender-transition & abortion an dawngter mi cu a dirpi tu an tam chin lengmang.\nMary Beth Waddell, Senior Legislative Assistant for family research Council group pawl nih, USA Department of health And Human service’ nih Transgender (Nudawk, Padawk) le Abortion (nauhrawh) a phih mi kongah kan dirpi peng. Pathian nih a kan ser ning lo in thil tuah mi cu phih a si cang” tiin a chim\nThe Obama Administrations 20016 regulation, Section 1557 of the Affordable Care Act ah nau hrawh khawhnak le nu si i, pa ah i leh, pa si i, nu ah i leh ti bantuk kha siang a si. Mah vialte hi President Trump nih a phih, dawngter dih. Mah bantuk in President Trump nih thil a tuah mi hi, caan saupi a rak si cang mi ah religious and conservative Groups, pawl nih an rak doh peng mi kha a si.\nNational pro-life Group Susan B. Anthony nih a chim ning ah cun ‘President Trump hi America nih Pro-life kan ngei mi lakah sunglawi bik minung a si. Tu bantuk in President Trump nih thil a tuah mi hi thiltha le thalo thleidennak lunthin in zoh ah cun teinak sunglawi tuk mi a si, tiin a chim. Source-THE CHRISTIAN POST\nBe the first to comment on "Thawngtha bak si; President Trump tangah Khrihfa pawl (Conservative) nih teinak an hmuh cang"


US NIH RALHRANG KAWLRALKAP BAWI NUPI, AN FALE DAN ATAT HNA – The Chinlung Post\nUS Nih Ralhrang Ralbawi An Nupi, An Fale Le Ramdang Company Pathum Cu Dantat Phihkharnak A Tuah Than Hna. June 2 ah US Cozah nih ralhrang bawi i an nupi, an fale le ramdang company pathum hna cu dantat phihkharnak a tuah than cang hna. Cu chungah Min Aung Hlaing nupi zong aa tel ve. US Cozah nih dantat phihkharnak a tuah tharmi hna cu a tanglei bantukin an si.\nThawngpang dang: Paletwa khuami hna cu Rakhine hriamtlai phu AA nih hramhram in hriamtlai bu ah an luh ter hna. Rakhine AA nih ULA ti mi hriamtlai phu dirh an timh mi ah lut ding in Paletwa peng Pi Chaung khua ah a um mi khuami hna cu khua khat ah minung 3 pek ding in khuami hna cu hramhram in an hal hna tiah theih asi. A luan cia mi thla tein Paletwa a hnu lei le a hmai lei ah a um mi khuami hna cu AA nih an rak tlaih len cang hna tiah theih asi.


November 27, 2018 admin THEIHTLEI 0\nSiasawnglapat (aloe vera) a hang kha tisa na toih/burh sualnak zawn ah khan thuhpiak law suimilam 1 chunghrawng chia, cun tikik thiangmi tein tawl piak.\n4.. Hnuk (milk)\nHnu phunpawl hi alumsa mi dat a daihter kho tu ahcun a tha bik mi asi. Tisa na toih/burh sualnak kha hnuk hang chung ah minutes 15-20 karlak hrawng ciah ding asi. Cu ti silo cun thilthan pan mi te kha hnukhang chungah ciah law na hliamnak ah benh piak. Cu tiin nikhat ah voi 2 na tuah asi ahcun na hma cu a dam rang deuh hrim lai.\nLai Holhthup le Biatahchun (chim kem bia)..Part (I)\nNov. 27 Tangka thlenret


Khrihfa Timi Hi Zei Dah A Si, Cun Zei Dah An Zumhmi A Si?\nBia halnak: "Khrihfa Timi Hi Zei Dah A Si, Cun Zei Dah An Zumhmi A Si?"\nBia lehnak: Khrihfa kan zumhmi a hrampi cu 1 Korin 15:1-4 ah lamkaltu Paul nih a chim. Jesuh Khrih cu ka sualnak ca ah a thi, an vui, thawhter`han a si, cuticun a zummi paoh hna cu khamhnak a pek hna. Biaknak vialte nakin Khrihfa kan zumhnak aa dannak cu tuahsernak sawhsawh si loin pehtlaihnak hi a si. Pathian he pehtlaihnak kan ngei. Cucu tuah, cucu tuah hlah timi phunglam si loin Khrihfami hna cu Pathian he hawikomhnak ngeih peng hi thazaang pek kan si. Jesuh Khrih le Thiang Thlarau rian`uannak thawng in Khrihfami hna cu Pathian he pehtlaihnak ngeihter kan si.\nHi Khirhfami zumhnak pin ah hin, Khrihfami nih kan tuah ding tete an um rih hna. Khrihfami nih kan zumhmi cu Bible hi Pathian bia a si tiah kan zumh, “Pathian thawchuah hnawhmi a si.” Kan zumhnak le kan tuahsernak kip ca ah nawlngeitu a si (2 Timothy 3:16; 2 Peter 1:20-21). A sullam cu Bible nih tuah hlah a kan timi cu kan tuah lo ding a si, tuah a kan timi cu kan tuah awk a si, zei ca ah tiah Pathian bia a si. Bible zumh lo cu Pathian zumh lo he aa khat. Pathian hrimrim nih tuah u a kan timi a si tiin kan pom a hau. Pathian hrimhrim nih tuah hlah u a kan ti tiin kan pom a hau. Cun Khrihfami nih Pathian cu Thumkomh Pathian: Pa, Fapa le Thiang Thlaraua si tiah kan zumh.\nKhrihfami nih kan zumhmi cu minung cu Pathian he pehtlaihnak ngei ding in sermi kan si ti a si. Asinain sualnak nih minung cu Pathian he `henter kan si (Rom 3:23; 5:12). Khrihfami nih kan cawnpiakmi cu Jesuh Khrih cu vawlei a tlon lioah khan Pathian-Minung a si kan ti (Philippians 2:6-11), a sullam cu Jesuh Khrih kha minung sinak tling a ngei i Pathian sinak tling zong a ngei. Cun vailam cung ah a thi i, a tho `han. Khrihfami nih kan zumhmi cu a thih hnu ah Jesuh Khrih cu vui a si, a tho `han i atu cu Pathian orhlei kam ah a `hu cang, zumtumi hna ca ah Pathian sin ah thla a kan campiak cang (Hebrew 7:25). Cun Khrihfami nih kan zumhmi cu Jesuh Khrih a thihnak nih hin kan sual man leiba tling tein a cham dih cang ti a si. Cuticun Pathian he pehtlaihnak a kan serpiak cang (Hebrew 9:11-14; 10:10; Roman 5:8; 6:23). Kanmah tein Pathian kan panh kho cang. Jesuh Khrih thawng in kannih cu tlangbawi kan si cang (1 Peter 2:9). Kan sualnak zong kanmah tein Pathian sin ah kan i chim khawh cang. Cucu Jesuh Khrih nih a kan serpiakmi a si.\nKhrihfami nih kan cawnpiakmi cu kan thih tikah vancung kainak ding ah kan tuah awk a herhmi cu Jesuh Khrih le a tuahsernak vialte hna hi kan zumh hrimhrim an hau. Jesuh Khrih hi ka ca ah a thi tiah kan zumh, kan sual man a kan pekpiak tiah kan zumh, a tho `han tiah kan zumh ahcun khamh kan si lai. Khamhnak kan hmuh khawhnak ding ah kanmah tein kan tuah khawhmi a um lo. Kan thil `ha tuahmi nih Pathian lung a tong kho lo, zei ca ah tiah kannih cu misual kan si (Isaiah 53:6; 64:6-7). Kanmah tein kan khamhnak ca ah kan tuah ding zong a um lo, Jesuh Khrih nih tling tein a kan tuahpiak dih cang. Vailam cung ah a um lio ah khan, Jesuh Khrih nih a chimmi cu, “A dih cang,” a ti (Johan 19:30), a sullam cu kanmah khamhnak ca ah a tuahsernak vialte aa lim cang.\nKhrihfami nih kan zumh rihmi cu khamhnak kan timi hi sualnak in kan luat i, zalong tein Pathian he pehtlaihnak ngeih khawh hi a si. Khamhnak kan hmuh hlan ah cun sualnak sal kan si i khamhnak kan hmuh hnu ah cun Jesuh Khrih sal kan si, a sullam cu Jesuh Khrih nawl kha kan ngaih awk a si cang (Romans 6:15-22). Hi kan pumsa in vawlei ah kan um chung paoh cu sualnak he hin kan i pai peng lai. Asinain Khrihfami nih sualnak kan teinak ding cu Pathian bia theih i kan nunnak hman peng a hau, cun Thiang Thlarau nih a kan uk zungzal awk a si. Thiang Thlarau hruainak hi Khrihfa kan sinak ah a biapi tukmi a si. Thiang Thlarau hruainak kan zulh khawhnak ding cu: “dawtnak, lawmhnak, daihnak, lungsaunak, zaangfahnak, ṭhatnak, zumhawktlakmi sinak, toidornak le mah le mah i tei khawhnak” te hna hi kan ngeih awk a si (Gala 5: 22-23).\nCucaah biaknak dang hna nih cun tuahsernak phunphun an i ser hna i cucu tuah khawh an i zuam, asinain Pathian nih cun a duhmi a si lo. Khrihfami hna cu Jesuh Khrih zumh i a nawl zulh hi fial kan si. Kan sual leiba cu cham a si cang, Pathian he hawikomhnak kan ngei kho cang. Thihnak kan tei cang, a sullam cu thihnak nih thlankhor chung ah a kan hreng kho ti lo. Zungzal nunnak in kan tho `han lai. Hihi Khrihfami nih kan zumhmi cu a si.


Thawnpang Theih Nuam: Nusal Tha M Sui He Biruah Nak Ah A bialeh Mi Hna Cu Amak Bak – Chin World News Evening\nThawnpang Theih Nuam: Nusal Tha M Sui He Biruah Nak Ah A bialeh Mi Hna Cu Amak Bak. Milley hi 2020 ahkhan Nunu Show ah hlasak dingin ka rak sawm balmi a si. Ruah lo tukin Kawlram ralhrang hna nih uknak an lak ruangah biatak tein ṭan a la i ralkap lei lei Hakha palik lei nih tlaih dingin a hmanthlak an tar vemi nu sal ṭha tak tak kha a si. Atu ah rampi nih an dohmi ralhrang hna do ve dingin a caan a petu lakah aa telmi a si caah biaruahnak ka vun ngeih.\nNusung Dear Suisui, biaruahnak caan ṭha na ka pek caah kaa lawm tuk hringhran. Caan sau nawn facebook ah na langh ti lo hnu nai te ah na vun lang ṭhan. Na vun langh ah public in ralhrang dotu thuam he na vun lang caah upatnak sang tak tak kan in pek cio. Cu kong he pehtlai in na kan chim kho hnga maw?\nM Sui Helllo Nunu, hi bantukin biaruah khawhnak caan ṭha na ka pek caah kaa lawm tuk hringhran ko. Na chim bangin ka facebook timeline ah ka langhter bantukin kan i timhmi dothlennnak kan hmun hlan cu hnu kir kho kan si ti lo. Teinak kan hmuh hlan tiang hmaifang peng ding kan si caah lam dang a um hlei lo i kan ralhrang hi kan doh hrim hna a hau ti ruangah hi dohnak ah kaa tel hi a si.\nNusung Dothlennak hmuh duh ah na nunnak na caan na pekmi hmuh tikah kan upatnak a sang khun. Nusal ṭha hrim na si ko. Hi bantukin uknak ṭha lo doh dingin biakhiahnak na tuah lai i na ruahnak le na sining chim awk kan ṭha ve maw? M Sui Si kaa lawm tuk. Tutan uknak ṭha lo hi kan mah mino nih kan doh i a ci kan hmih lo ahcun kan nau le kan fa le chan ah kum zeizat liangluang dah uknak ṭha lo tang ah kan um rih lai. Kan nih tlangcungmi ca le bang cun kum 70 chung kan tuar i tu cu kanmah caah caan ṭha a si tiah ka ruah caah ka si khawh tawkin doh dingin ral ṭha tein kaa thawhnak a si.\nNusung Nang cu hlasak a zuam ngai mi na si. 2020 zongah ka show ah kan sawm balmi na si. Cu lawng siloin ngakchia hna fim cawnnnak ah sayamah a kan ṭuanpiaktu zong na si fawn. Ruah lo tukin na zuammi thil hna le na pawcawmnak le na duhmi kal tak in hi ral dohnak ah naa tel ahhin naa lungsi maw? A phu ko na ti maw?\nM Sui: Imm, kal tak cu ka siang hrim hrim lo. Nain liam cia caan i ram le miphun nunnak a pemi vialte hna hmai ah cun atu kei mah ka pum kaa pekmi hna hi cu chim tlak a si lo ka ti. Cun ka kal tak thai mi a si lo i Bawipa nih a rem a ti ahcun dothlennak a dih in ka tuah ṭhan khawh hna lai ti hi ka zumh. Mah ca lawng i ruah ah cun hi hna pawl hi kal tak lo khawh a si ko, nain miphun le ram caah kan tefa caah cun hi hna hi cu chim tlak lo a si ko. Sunghnak ah ka ruat lo.\nNusung Hi dirhmun naa thim hnu ah naa harh cemmi zeidah a si?M Sui: Hi lam ka zawh lai ahhin kaa harh lai, a fawi hrim hrim lai lo ti cu kaa ruah cia dihmi a si ko. Cucaah a si khawh chungin lungchung in timh tuahnak ka ngei cia. Mah lakah kaa harh bikmi cu nganfah ka tuar caan le ka dam lo caanah hin a si. Nusung Nu le pa u le nau hmuh lonak hmun ah nungak cingling lio i khua va sak cu naa harh hrim hrim ko lai. Na nu la na pa na ngai tuk hna lai zong a fiang. Nu le pa lei in thazaang an in pe maw? Na duhthimnak ah chungkhar lei in zeitin an ruah?\nM Sui Ruahnak tete an ka cheuh ko. Zung rian na ṭuanmi in CDM na tuah ahcun a za ko an ka ti bal. Nain hmai fong in caan le nunnak pek hi nu ka si caah an kan duhpiak bak lo. Asinain ka thisa nih dai tein um kho lo dingin a ka hnursuan caah hmai ka nor chih. A hnu ah cun Pathian khuakhan hi minung nih kan hngal kho lo. Bawipa remruat zong a si kho ko tiin thlacam tuin kan in bawmh peng lai, nang zong Bawipa i bochan bu tein cawlcang ko an ti i tha an kan pek ṭhan ko. Hawikom lei zong nih thazaang tampi a kan pek i lung a tho hringhran ko.\nNusung Na nu le na pa hrim upat awk an tlak tuk hrianghran ko. Na duhmi rawl le na duhmi tete na ei lonak zong cu a sau lai na si kaw atuah hin ei kho law zeidah na hawt bik? M Sui Hot pot le sabuti bak hme teh Nusung: Na sa duhthah a tlin tikah vuai cikcek in keimah nih kan dangh te lai tiah bia kan kamh. Cun, zei bantuk hi dah na rak tuah tawnmi ah na ngaih bikmi a si? hringhran ko.Nusung: A rauh hlan ah na duhmi na tuah khawhnak dingah Bawipa nih kan theihpiak ko seh. Dothlennak teinak ding caah na saduhthah a simi leng in hmailei tinhmi teh chim awk kan ṭha ve maw?\nM Sui Immm Dohthlennak teinak hi ka saduhthah ngan bik cu sikaw, mah kan tei tikah khin ka cawnmi fimnak hmangin sianginn ah ka fa le fimnak ca chimh ṭhan ding hi ka chunmang bik a si ko. Nusung Kan ram kong ahhin Pathian hi minung bantukin hmaitonh tein biaruah khawh hei siseh law zeitin na hei ti hnga? M Sui Tutan dothlen nak hi kan tei i kan mah Chin miphun nih kanmah le kan ram Chinland ah mah tein khuakhan lairel nak kan ngeih i vawlei pumpi huap in a lam kip ah a ṭhangchomi miphun kan i lungrual tein kan ram sersiam ṭi dingah bawmhnak ka hal hnga.


Fiang Ko In America Ram Pi Pial Hram Aa Thok Cang: By Luther Tin Hre – Chin World News Evening\nFiang Ko In America Ram Pi Pial Hram Aa Thok Cang: By Luther Tin Hre\nJanuary 6, 2021 January 6, 2021 Salai Van World News\nFiang Ko In America Ram Pi Pial Hram Aa Thok Cang. US Congress i a tang khan House nih an voi 177 naak kum thar (2021) Zarhpini zing tonpumhnak ah Pathian le a nawlngeihnak an hlawt. Missouri i District 5 naak aiawhtu Congress pa Methodist Pastor Rep. Emanuel Cleaver nih thlacamnak in a hruai hna. Hitihin thla a cam “We ask it in the name of the monotheistic god, Brahma, and God known by many names by many different faiths. Amen and awoman,” Lai holh in cun, “monothesitc (Pathian pakhat lawng a um ti a zummi Khrihfa, Judah, Muslim) Brahma (Hindu pathian) le pathian min dangdang aa tlaihmi hna le zumhnak dangdang aa tlaihmi hna pathian min in ( hi bia vislte cu) kan hal. Amen and awoman” tiah a donghnak a tuah.\nA thlacam in fiang tein in a langmi cu pluralistic zumhnak aa tlaihmi a si. ‘Pluralistic’ biaknak aa tlaihmi nih an zumhmi cu miphun vialte nih kan biakmi Pathian hi aa khat ko. Kan biaknak min, Pathian min, kan zumhning hna pawl tu aa dan caah a si an ti. Tahchunnak ah, India miphun nih an biaknak aa dan rup in pathian phunphun an ngei; Taluk nih an ngei ve. Kawl nih an ngei ve: Laimi nih kan ngei ve; miphun vialte nih pathian phunphun kan ngei hna i, zumhnak phunphun zong kan ngei i, kan zumhmi pathian cio duhning hoih zong in nun phunglam zong kan ngei hna. Cuccah Pluralist pawl nih an i thawh i, kan biakmi pathian cu aa khat dih ko; kan umnak hmun kan auhmi pathian min le zumhning tu aa dan hna caah a si. Kan zumhmi muru cu aa khat ko tiah an au pi.\nJohn Hick cauk “God Has Many Names” hi ka thesis caah refutation (alnak) ka rak tush. An idea cu a cung i ka langhtermi hi a si. Kan pathian aa dang lo ti kha langhter peng an i zuam. Vawleicung biaknak vialte tlukceo in chiah dih an i zuam. Aho biaknak hmanh a hmaan deuh um lo i, a chia deuh um, kan i khat dih hna; pathian min kan auhning, kan biakning le kan zulhmi aa dan hna ca lawng ah a si an ti.\nKan bia sau cang, Congress pa zong hi pluralist a si i, Khrihfami Pathian lawng a hmaanmi Pathian; Jesuh lawng kan luatnal lam a si ti a zum ti lo i, Muslim pathian zong a hmaan, Hindu pathian pawl zong a hmaan tiaha thlacamnak in a langhter. A donghnak hna ahcun Pathian min a ningcang loin “Amen and awoman” ti tiang in a hman rih. Thla kan cam tikah ‘Amen’ tiin kan donghter. ‘Amen’ kan ti tikah thlacamtu thlacammi kan cohlanpiak zong a si i, Pathian na duhnak bang si ko seh kan ti zong a si i, si hram ko seh ti zong a si i, tling hram ko seh ti zong a si. Duhnak (wish) langhter zong a si.\nNa thlacam cu a mak tiah an hal i a lehmi hna cu “Congress ah nu a vun tam ngai cang caah recognize ka tush duh hna bia hna a si” a ti. 140 leng hrawng nu an i tel cang. Asinain 2021 kum thar ahcun US Congress ah Pathian min ningcang loin an hman. Cun a hleiin Congress ah pathian phun kip a lut cang i, “In God we trust” an timi Pathian hmaan kha hmun a ngei ti lo ti zong a fiang. Zeibantuk pathian ko nih dah an hei um pi cang hna hnga mu! Cun an pitar nu House Speaker a tling thanmi Nancy Pelosi le Rules Committe Chairman James P. Mcgovern nih nu le pa (gender) dannak min vialte hrawh dih in Congress phung a ser than. Hi phung hi America ram pi ca si loin House chungah an zulh dingmi a si. House chungah bu a tuah i a ti a tit lai i America pumpi a karh te lai.\nTahchunnak ah, mother, father, son, daughter, tbk nu le pa dannak a langhtertu biafang poah hman lo ding an ti. Chairman ti si loin ‘chair’ biafang lawng hman a si cang lai tbk, she or he resigns ti loin ‘resign’ ti lawng a si cang lai tbk; Nancy Pelosi kong chim an duh tikah ‘she’ hman loin Speaker of the house ti khi a hei si ko cang lai cu! Rev. Franklin Graham zong a lungfak ngai. Pathian nih nu le pa ningcang tein a kan ser i ‘man and woman’ tiah fiang tein min a kan pekmi hrawh timh cu Pathian doh a si tiah fak piin a zai. Tu kum House pawl kalning cu tlingza ngai a si. Khrihfami an thinhung i an zai tuk. An zaining bia zong an fak. “Mirut” tbk le a phunphun in lungtlin lonak an langhter cio. Credit: Luther Tin Hre\nKyaw Kyaw Thihnak Kongah A Hnu Bik Thawng


Australia Chin Biakinn Thilri a Firtu Mirangpa cu Thih Hlan Lo Thongthlak Khawhnak Upadi in Taza an Cuai | THE CHIN EXPRESS\nAustralia Chin Biakinn Thilri a Firtu Mirangpa cu Thih Hlan Lo Thongthlak Khawhnak Upadi in Taza an Cuai\nAustralia ram, South Australia state khualipi Adelaide um Adelaide Chin Christian Church (ACCC) cu tuni July 30 khuadei hlan 1am ah Mirang tlangvalpa nih a baoh i lekṭhik guitar 2, live thlahnak caah an hmanmi $20,000 man mixer, camera le thilri pawl a fir hna.\nPalek nih an tlaih i tu chun ah ‘Pathian inn serhsat case’ in taza an cuai. South Australia state ahcun Pathian inn a sersat (baoh, hrawh, tbk.,) tu cu a sau bik thih hlan lo thongthlak khawh an si, lainawn case he aa khat. Mah pinah, thil fir case in taza an cuai chap.\nBiakinn a hrawhmi\nMifir pa cu a min ah Shane Gray asi i kum 19 asi. Palek nih cun “biakinn guitar 2 a fir” an ti.\nLive thlahnak caah an hmanmi $20,000 man mixer, camera le thilri pawl zong a fir hna nain a kalpi khawh lo caah biakinn tual ah a chiahta hna. Palek nih an chimmi hi cu aa kalpi khawhmi guitar 2 lawng asi.\nShane Gray cu biaceihzung nih bia a khiah hlan aamahkhan in an thlah chung. September thla ah Elizabeth Magistrate Biaceihzung ah a kong an ceih ṭhan te lai.\nA put khawh lo caah biakinn tual ah a hlonh tami pawl\nMah hlan zongah ACCC biakinn hi voi tampi baoh an timh lengmang cang caah biakinn area chungah a cawlmi theih khawhnak CCTV (motion sensor CCTV) an bunh. Cutin mifir pa nih biakinn a bauhmi cu an hngalh. Biakinn tual ah thilri aa vorh dihmi an hmuh cangka in palek an chawnh hna.\nPalek nih rianrang in pawngkam an kawl colh i lam nai ah biakinn guitar 2 aa putmi Shane Gray an tlaih colh hi si, tiah South Australia palek nih cathanh a chuah.\nACCC Pastor Rev. Cung Hnin nih, “Biakinn hi 2016 ah kan cawk i member 1,113 kan si. Zarhpini pumhnak service live kan thlah kho lai maw ti cu kan hngal rih lo, thil a hrawh dih caah ni 1 chung hrawng tuai/hneksak hmasa an hau lai,” tiah a chim.\n“Mah hlan zongah voi tampi baoh an timh cang, tutan cu thil tamtuk an hrawh,” ati.\nPastor Mang Hlei Cung nih, “a hrinṭhanmi Khrihfa asi ahcun hi bantuk thil hi a tuah awk si lo,” tiah a chim ve.\nMifir pa Shan Gray nih, “zuu ka rit caah si,” tiah nih bu in a chim. “Biakinn kulh hruang ka pernak ah ka bawngbi tlek i ka pum cheu hrawng taklawng in ka um.”\n“Mah ruang te hna ahcun thong ka tlak awk si lo. Zeihmanh ka fir lopi, ka lakmi cu an ngah ṭhan dih ko hen cu. Amahkhan in an ka thlah ko hita, hahahaah!,” ati.


KAN CHIN RALKAP SALAI ROBERT SIANG LIAN BIACHIM CU A TURU KO – The Chinlung Post\nChin Ralkap Salai Robeth Siang Lian Bia Chim Mi A Ttha Tuk! A chim mi chungin ka uar khun mi bia hna cu. Chin mi hi, Bawipa nih a kan bawmh lai ti hi ruat hlah uh, Bawipa nih a kan bawmh cuahmah, a kan bawmh cang i, cucaah, Chinram kan laak lai.Burmaram pumpi zong a thattertu Chin miphun kan si lai, Chin miphun hna,nanmah tello in hi rian hi kan ttuan kho lo i,\nNanmah thawngin a tubantuk in kan cawlcangh khawh,kan ttuan khawh hi a si caah,nan tha thlah lo tein miphun caah a ttuan mi,nu le pa chung le khat kal taak in rian a ttuan mi hna hi kan bawm ko uh,a ti. CNA/CNF, CDF, Miphun ca i nan tuahttuannak cu,”Bawipa nih a tlamtlinter selaw teinak he lam in hruai ko hnaseh tiin, duhsaknak sangbik kan peek hna.TDT\nTulio Laimi Aa Kan Hnintu Thawng:Rung Lian Ceu konghe pehtlaiin Biak Hmun Sang nih mipi sin ah biacah bantukin a chimmi cu mipi vialte hna hihi rak thei cang uh. Rung Lian Ceu a ttih timi bia hrimhrim rak chim ti hlah uh, Keimah he paih a duh asi ahcun singkhaw ah i pai ta sehlaw, champion a si ahcun keimah he kan i pai ko lai, a duhnak hmun paoh ah tiah fiangtein a chim. Nizan tihni ah ka tei ko mi Thaizing kiptuh ah paih pi tthan ding cu a zoh zong chia adawh zong ai dawh lo. Mipi vialte hna zong nih hihi kan i fian ahau mi asi.\nTutan ah ka tei hnu ah aka singkhaw mi ah i PAI than usih law, a ka tei maw ka tei maw pakhat nih i singkhaw lengmang asi lai tiah a chim chih. Nai Rung Lian Ceu a teinak dingah kumkhat caan a peknak kong zong a chim chih.Hi konghe pehtlai thaimthiam in Biak Hmun Sang nih Uk Ling Thang kongah a chim rih mi cu, a biakam alet caah keimah nih cun ka paih piin ka zuam cawh ti lai. Aa manh lo caah arian tu hngangam tein tuan ve ko cang seh tiah a chim chih.\nPaih konghe pehtlaiin Biak Hmun Sang nih a chimmi cu, PAIH ah hin thinlung a biapi bik. Zeitluk kan tthawn i, kan thiam zongah thinlung tthawn a hau.Kan thinlung ah biatak tein kan i sehchih ahcun tlamtlinnak kan hmu ko. Cucaah PAIH ah hin cun thinlung hi a biapi bik tiah a chim.Aralaimi paih ah hin cun kei cu ka pai rih lai lo, Ka hawipa Mang Ceu Lian tu aa pai la tiah a chim chih. Tutan ah a cunglei kan langhtermi hi a chimmi tampi chungin a tawinak in kan vun langhtermi a si. Hi bia a chimmi hi ahnu bik Biak Hmun Sang biaruahnak CCNC nih an ngeihmi ah a chimmi a si.


Chin Ram Ahhin Raldoh Kan Thawk Kun Lai Maw? Kawl Ram Dah Kan Hngak Lai - Chin Eleven News\nChin Ram Ahhin Raldoh Kan Thawk Kun Lai Maw? Kawl Ram Dah Kan Hngak Lai\nJune 20, 2021 admin@chin11news.com Myanmar 0\nAtu tan ka van langhtermi hi, minung tampi kan ruah ning le kan hmuh ning a khat hrimhrim lo. Cucu nang zeitindah na hmuhning le na ruah ning a si ve! Comment lei ah na ruahnak zong chin khawh rak i zuam ve.\nAtutan kawlram buainak ahhin micheu khat nih Kawlrawn khuapi (Yangon, Mandalay,Tbk) hna i, ral an thawh ve lo ahcun kanmah Chin ram le tlangcung dang lawng ral kan thawh ahcun thih lohnak le harnak kan ton ning a fak tuk lai. Cucaah Hmunpi kawlrawn hna ral an thawh ahcun kan thawh ve ding a si. A thawh locun kan dai ve ding a si tiah a timi an tampi an um.\nCu kong he pehtlaiin Micheukhat nih cun hi tihin an chim ve. Kawlrawn cu kawlrawn a si ko. Kan ram kan vawlei cia ah an duhpoh in an kan tuahmi cu maw kan duh kun lai? Ziah kan ram le kan vawlei cia ah kan zohzoh sawhsawh hna lai i, kan doh bak hna ding a si tiah a timi an tampi ve.\nAsinain atu kan dirhmun ahcun Kawlrawn ral an thawh lo zongah kan ram ahcun CDF/CNA i bawm in caan rem an hmuh poh ahcun an phomh cang hna i, hmun tamnawn ah kahdohnak a chuak cang i, harsatnak tete kan tonmi zong a tlawmte ti lo.\nCucaah nang na hmuhning zeitindah a si ve? Kawlrawn ral an thawh lawng ah maw? Ral kan thawh ve lai. Asi loah, Kan ram kan vawlei ahcun Kawl Ralhrang uknak cu kan doh bak ding a si tiah na hmuhning chim ve khawh a si. (Kawlrawn ral an thawh lawngah maw, ral kan thawh ve lai)\nKhuapi Chungah PDF Le Ralhrang Pawl An I Kap Cang


Breaking News; Min Aung Hliang cu Putao ah a kal ngam lo i Taunggyi tu ah a kal! – The Cherry Par\nBreaking News; Min Aung Hliang cu Putao ah a kal ngam lo i Taunggyi tu ah a kal!\nOctober 2, 2021 October 2, 2021 Cherry News\nMin Aung Hliang cu Putao ah a kal ngam lo i Taunggyi tu ah a kal\nSAC phu lutlai Min Aung Hlaing cu Kachin Ramkulh Putao ah a kal ngam lo i Shan Ramkulh Taunggyi tu ah October 1 ah a kal, tiah Myawaddy nih a chim.\nSeptember thla chung ah voi khat, September thla dongh le October thla thokka ah voi khat tiin Min Aung Hlaing cu Kachin Ramkulh Putao ah kal aa tim nain KIA nih siseh, PDF-Putao nih kah ding ah ready kan si ti an thanh hnu ah voi hnih tiang a khuallam aa leet i Taunggyi tu ah a kal, tiin PDFchannel nih a tial.\nCNA, PDF-Gangaw le phu dang i bawm in SAC ralkap 30 tluk kahthah. October 1 zing 10:00 AM hrawng Gangaw le Kalaymyo kar lam ah SAC ralkap pawl cu CNA, PDF-Gangaw le phu dangdang i bawm in an kah hna i minung 30 tluk an thi, tiah PDF-Gangaw nih an chim tiin PDFChannel nih a tial. Hi kong ah The Hakha Times nih CNF tuanvo ngeitu kan pehtlai kho rih lo.\nNihin October 1, CDF-Kalay-Kabaw-Gangaw sin ah SAC phu in CDM a tuah mi minung 3 an si. Minung pakhat cu meithal le zenkuan tling he CDM a tuah i laksawng pek a si pin ah a hawile he a himnak hmun ah kan chiahthlah cang hna, tiah cathanh an chuah.\nChin Ramkulh tel in SAC phu doh ding ah raldohnak cahmai thar kan kau cang, tiah PRA nih thanh. Chin Ramkulh, Magway Ramthen, le Sagaing Ramthen hna ramri ah hmunhma la mi People Revolution Army (PRA) nih raltuk a cawng mi an dih siaherh biachimnak ah raldo ding ah cahmai thar an kaunak kong an chim, tiah Mizzima nih a tial.\nDalaan ruang ah Sagaing Ramthen ah SAC phu nih kum 5 ngakchianu tel in minung 5 kahthah. Sagaing Ramthen, Khin-U Peng, Pintaung khua ah kum 5 ngakchianu Myo Thandar Hlaing, Ko Tun Shi, Ko Aung Oo, Ko Pu Cho le Daw Pu hna cu SAC ralkap nih meithal in an kah hna i an nunnak a liam.\nHihi Dalaan nih Pintaung khua ah PDF an um, tiin thawng pek aa palh ruang ah minung hawi zuanruahnak ngeilo mi SAC ralkap nih khuami cu an kah hna i atu bantuk in mual an liam hi a si, tiah Khit Thit Media nih a tial.\n“Nan ngamh ahcun rak chuak u,” tiin NUG an zuamcawh hnu ah Nay Pyi Taw um Ralkap lei Director zung an puahhnawh. September 30 zaan ah PDF-Nay Pyi Taw le PDF phu dang i bawm in Ralkap lei Director (Director of Military Affairs) zung cu bomb an puahhnawh tiah theih a si.\nSAC phu Chimnak Nawlngeitu Zaw Min Tun nih, “NUG upa pawl, nan ngamh tak ahcun nanmah pumpak rak chuak u,” tiah zuamcawhnak bia a chim in suimilaam tlawmpal ah atu bantuk in bomb an puahhnawh hna hi a si. Minung hliamh mi an um lo nain motor hring le inn vampang pawl an rawk, tiah The Irrawaddy nih a tial.\nPDF-Putao nih ra seh, timhcia kan si, ti an thanh hnu ah Min Aung Hlaing a khuallam aa leet than. SAC phu lutlai Min Aung Hlaing cu Kachin Ramkulh Putao kal ding voi hnih tiang aa tim nain PDF-Putao nih rak doh ding ah timhcia kan si tiin cathanh an chuah hnu ah aa leet than, tiah theih a si.\nSeptember thla chung ah Putao kal a rak i tim i amah rungvengtu ding pawl kha KIA nih kan hmunhma chung ah nan luut kholo, an ti hna i a rak i leet. September thla dongh le October thla thokka ah kal than aa tim nain PDF-Putao nih kan kah lai an ti ruang ah aa leet than tiah PDF Channel nih a tial. Credit: The Hakha Times\n← Breaking News; CNA, PDF-Gangaw le phu dang i bawm in SAC ralkap 30 tluk kahthah\nRalrin herhnak! →


Iran Ralkap: Ukraine vanlawng cu kan kah sualmi asi | THE CHIN EXPRESS\nIran Ralkap: Ukraine vanlawng cu kan kah sualmi asi\nIran ralkap nih, “Nithumni zingka ah a tlami Ukraine vanlawng cu kan ralkap thiamsang ‘Revolutionary Guards’ an umnak pawngah a zuan caah kan ralkap nih i palh in an kah sual,” tiah tuni ah Iran cozah media ah thawng a thanh.\n“A kaptu pawl cu biaceihzung ah chuahpi in a theipar zunter an si lai,” ati.\nVanlawng chungum minung 176 cu an dihlak in an thi dih.\nIran ralkap nih, “a thimi chungkhar dihlak nan ngaihchiatnak kan in hrawmpi hna,” ati.\nIran missile nih vanlawng a khen lio atang video ah zoh khawh asi.\nNilini ah US, Canada le UK nih, “Iran nih a kah thlakmi si” an ti i Iran nih “kan kahmi si lo, a seh rawh ruangah a tlami si,” tiah aa rak pheh nain tuni ah aa phuan lawlaw.\nIran President Hassan Rouhani nih, “hi tuksapur thil kan i palh sualmi kongah Islamic Republic of Iran kan i ngaichih tuk hringhran,” tiah Twitter ah a ṭial.\n“Tantakmi chungkhar dihlak nan ngaihchiatnak kan in hrawmpi hna. Thil sining felfai tein hlathlainak kan tuah lio as,” ati.\nUkraine International Airlines company nih a hmanmi vanlawng Boeing 737-800 cu Iran khualipi Tehran um Imam Khomeini International Airport in Ukraine khualipi lei ah a zuan tlawmpal ah a tla i a chungum minung 176 an thi dih – a rel rih lomi nih mah hi hmet law relchap.


Yangon In US Kal Naduh Ah Cun Mah Hi Hi Zokzok In Tuah Khawh Si – Buanchukcho\nUS Embassy(Yangon) nih student visa an pek than cang, sawk a duhmi bawmh ding ah Yangon kan zung zong hmaizarh chung kan hon than cang lai. Admission fee, i-20 shipping fee, SEVIS fee, Visa application fee ah $800 hrawng dih lai. Bank statement, notary le document tuahnak fee, agent commission fee ah $1,000 dih lai.\nVisa phit tiang ah a dih ding dihlak hi $2,000 tang asi lai. Vanlawng man le Covid test man cu mah tein i liam a si. Visa luh tikah bia an hal tawnmi le leh ning vialte tha tein training pek a si lai, English chimhnak class zong a um chih te lai. English a thiam pah lomi le hmual ngei deuh in question a leh kho lomi cu visa sungh a tam deuh tawn.\nNikum kan kalter khawhmi kan student hna cu an phak ka an har pah nain atu cu an tlamtling ngai cang. US ah unau chungkhat a ngei lomi caah cun a har deuh. Note: Student visa hi aho poah nih sawk a ngah ko nain ca a thiam deuhmi le English thiam deuhmi lawng nih visa an ngah. Salai Lungthli Tum


Pastor David Lah Tonmi In Fim Le Ralrin Kan I Lak Dingmi Thil Hna! (Part-2) – FIAKFAIROCK\nPastor David Lah Tonmi In Fim Le Ralrin Kan I Lak Dingmi Thil Hna! (Part-2)\nBy mawng mawng on May 23, 2020\nPastor David Lah tonmi in fim le ralrin kan i lak dingmi thil hna (Part-1 a peh) Part-2!\n4. Kawl ram Buddhist le Muslim hna tiih an nungning; Kan umnak Myanmar ram i a um vemi Buddhist le Muslim pawl hi an biaknak hnursuan bak ahcun thih a ngamh i ai ready zungzal mi an si.\nMuslim tiih an nunnak: Muslim minung nih an biakbak kilvennak ca i an tlaihfung cu “Jihad” timi a si. An Jihad idea cu, “aho paoh, Islam biaknak a soiseltu le hrawh a timtu hna cu kan ral an si. Cucaah, cu bantuk minung hna cu na thah hna zongah sual a si lo. Thil thaa na tuah tu khi a si caah Paradise (vanram) ah nungak virgin 74 bak laksawng (reward) ah pek na si te lai,” tiah an i cawnpiak. Cucaah, zei bantuk muslim a si zongah hi zawnte ah hin cun thih an ngam bak ko. A bikin, pa muichia le nungak/nupi ai hmuh tuk huaha lomi pawl lebang nihcun cu lam cun Vanram kai le laksawng hmuh cu an i zuammi a si.\nKawlram Buddhist tiih an nunnak: Kawlram buddhism cu Theravada a si. Gautama nakin a cawnpiaknak a uar deuhmi an si. Kawlram buddhist pawl lakah tiih a nung cemmi hna cu phungki lak i a luar deuh pawl (extremists) hna le mipi zaran pawl, an biaknak taktak zong zei a si ti a thei lomi pawl, nikhat tuan, nikhat ei pawl minung le fimthiamnak ah a niam taktak mi pawl khi an si. Cu bantuk minung hna cu thong kua-hra phalh in mivuak le mithah a ngamhmi zong an si. Phungki nih duh paoh in an forh khawhmi minung an si fawn. Cu bantuk minung cu kawlram population ah 50% renglo an um tikah tiih an nun tukah cu a si (Tulio Myittilla khua i phungki a soisel tu, anmah Buddhist medical doctor an tlaihning hna khi zoh ko uh). Cucaah, a herh lo tukmi, mah biachim daitlan ruang hna ah huat le doh le thah kan ton lo nakhnga ralrin kan herh timi hi kan i lak dingmi lesson pakhat si seh ti ka duh.\n4. Kawlram i a ummi le Pathian riantuanmi hna nih rul bantuk i kan fimkhur i thuro bantuk i kan nun a nem pinah Chiandaih bantukin kan diknak zawn ah cun kan ral zong a thaat a herh. Catialtu pa nih hiti a tial tikah a ralchiat ruangah hitin a tialmi a si lo. A ral a thaat ruang tu ah Buddhist le Muslim kong hna zawnrawhnak he Laimi sinah a chim ngamnak hi a si. Amah hi Pathian rian tuan dingin timhtuahnak a rak ngeihlio ah Teddim ah voikhat (1995), Tio ah voikhat (1997), Khin Ngunt ralkap pawl nih an rak tlaih, an rak hremmi pa a si. Cun a ralchiat ruangah si loin a ralthat ruangah tuchun ni tiang religious oppression a umnak kawlram thengte ah Pathian rian a tuanmi pa a si. Credit: Rev. Dr. CK Hrang Tiam


Tukum Chung ah Tial Cung Thang Le South Korea Pa an i Phomh Ve Lai – THE CHIN JOURNAL\nTukum Chung ah Tial Cung Thang Le South Korea Pa an i Phomh Ve Lai\nOctober 30, 2019 October 15, 2019 | The Chin Journal | Hakha, Chin State\nAtukum chung ah Malaysia ram ah tuah dingmi One Championship thongh suamnak puai ah Tial Cung Thang le South Korea pa an i thong lai, tiah amah Tial Cung Thang nih The Chin Journal ah a chim.\nTial Cung Thang cu One Championship ah a luh hnu, March 2019 ah khan a chuahkehnak Myanmar vawlei ah a voi khatnak bik One Championship Ring chung ah aa thong.\nCu lio ah cun Cambodia rammi Rin Saroth he an i phomh i Laipaih ningcang dawhdawh hmang in Rin Saroth cu a rak tei.\nTial Cung Thang nih, “Kei zong atu kumdongh lei ah puai khat ka ngei rih. Malaysia ah a si lai an ti. South Korea pa tthawng pakhat he kan i tthua lai. Asinain, catlap cung minsen thutnak pakhathmanh kan tuah rih lo,” tiah a chim.\nAung La nih Brandan Vera a teimi kong zong ah Tial Cung Thang nih, “Atutan ka upa Aung La nih Vera a teimi cung ah ka lawm tuk. Ka lawmh tuk ah bia in chim awk hmanh ka thei lo. Keimah nih teinak nganpi hmuh bantuk a si,” tiah a lunglawmhnak a langhter.\nOne Champion nih August 2018 ah khan 2019 chung thongh zuamnak puai a tuah dingmi nicaan le hmun pawl a rak langhter i, Malaysia ram ah hin December 2019 ah puai khat tuah ding in timhtuahnak an ngei.\nCu puai ah cun Tial Cung Thang hi South Korea pa he i thongh te dawh a si.


Neymar Nih Barcelona Ah Kir A duh Thannak A Chimmi cu Barcelona President Nih Lehnak A Tuah Cang – Zion Tlang Media\nNeymar atinhmi a tling kho lo. Neymar nih Messi influence tang in luat duh le Ballon d’Or laksawng co ding ruah channak he Neymar cu PSG ah 2017 kum in aa thial nain hliamhma le pumpak buaibainak a ton mi ruang ah a chunmang a tling lo. Neymar nih, “Barcelona ah kir ka duh than,” tiah a chim i Barcelona zong nih 2019 kum ah laak than ding an timh nain a rak tlamtling lo. Neymar cu Barcelona ah a kir than lai, timi thawngpang cu a chuak than lengmang caah Cu kong ah Barcelona President Bartomeu nih, “Neymar hi Barcelona nih kan la than ti lai lo. COVID-19 ruang ah tangka tampi hman dingmi zong a um i Neymar laak than ding cu a si kho ti lo mi a si. COVID-19 ruang i tangka hman ding tampi a um lio ah minung cawk thannak kong le thialkamnak kong ah kan ruat kho rih lai lo,” tiah a chim.\nNeymar cu Barcelona nih 2013 kum in an cawk i Messi le Suarez he an chuihti. Europe ramchung ah Messi, Suarez le Neymar cu, aa tlak bik mi le aa rem bik mi bawlung chuihti hawi an si, tiah an min a thang i mi tampi nih thazaang pek le uar an si. Barcelona a um lio ah Neymar cu Champion League Champion voi khat, Laliga champion voi khat le a dang champion voi 8 rak hmuh mi ah a biapi mi bawlung chuihtu an rak si. Asinain, Nyemar cu Messi nawlngeihnak tang ah um peng a duh lo ruang ah Ballon d’Or laksawng co ding ruahchan nak he PSG ah a rak i thial. PSG a phak hnu ah Neymar cu fak ngai in aa khawn hlei ah pumpululh thapetu tibantuk he buaibainak a ser ca ah PSG nih an cawknak man he i tlak in pumpulh a chuih kho lo.Neymar nih, “Barcelona ah kal than in ka hawile hlun he teinak hmuh than ka duh,” tiah a chim nain Barcelona President Bartomeu nih cun, “Kan cohlan ti lo. Neymar hi Barcelona nih kan la than lai lo,” tiah a chim.Ref: DVB .\nPrevious Post:Chin Politics le Tar zawtnak\nNext Post:Tleihhrem case in tazacuai asimi Minta Moe Aung Yin Cu Biaceih Zung A Phan Than


Tlaangcungmi le ramkulh vialte kan ca ah cun mah te I uk khawhnaak lam thluan hi a tu lio aanaa a kan ting piaktu Min Aung Hlaing – Hakha Cherry\nTlaangcungmi le ramkulh vialte kan ca ah cun mah te I uk khawhnaak lam thluan hi a tu lio aanaa a kan ting piaktu Min Aung Hlaing\nMin Aung Hlaing hi tlaang cungmi a kan bawmtu ah kan biak PATHIAN nih a van kan thlah piakmi asi tiah ka ruah. Ka hmuh ning cu hi ti hin a si. A tu kan Kawlram uknaak phunghrampi hi hrawh lo in cun a remh I remh ding cun democracy federal ka duh ko a timi NLD hmanh nih Ralkap le USDP party I tlaang cungmi hi vuancichouh CM te hi cu an mah duhmi te I thim ko hna seh ti in cite an kan liah mi hmanh an duh ve lo tik ah phunghrampi a remh I remh hin cun NLD nawl koko hin cun tlaangcungmi nih mah te uk khawhnaak federal kan duhmi hi a cuanh in cuanh khawh ding a si hrimhrim lo ti ngam ding a si.Phunghrampi chung ah hin ralkap uknaak a fehfuan khawhnaak ding caah le tlaangcung miphun kan duhmi covo hmuhnaak ding a dawnkhan tu aa ttawnttokmi a tam tuk hringhran.\nCu ca ah phunghrampi cu a hrawh in hrawh hmasa bak a hau ko tiah upadi ( Law ) a thiammi hna nih an ti cio bantuk in a tu bantuk aanaa ting lio caan te ah hin kan phunghrampi cu a hrawh in hrawh cikcek ding a si. A hrawh a fawi lio caante a si fawn. Phunghrampi hrawh khawhnaak\nlamthluan cu aanaa ting lawng ah a lam a awng tiah kan rak ti cio bantuk khan a tu caan te hi phunghrampi hrawh khawhnaak a caan cu a hung si ve.\nA mah lehlam hi cu anmah kawl nih an thin hun tuk ah an thah I mei in a ruak kan duah tiah an tar bantuk khan thih chiat in a thi lai I a va lotlau ve te ko lai .Cu ca ah kei nih cun Min Aung Hlaing hi tlaangcungmi a kan bawmtu ah kan biak PATHIAN nih a van kan thlah piakmi a si tiah ka ruah. Luatnaak le mah te I uk khawhnaak cu kan biak PATHIAN nih kan hmuh ter hram ko seh!Credit-JP Biak Tin Sang\nTlaih Tongmi Minung Pali Kan Dirpi Hna\nKalaymyo ralkap uknak duh lo lamzawh minung 6 meithal hliam tuar


Myanmar Idol Season 4 Ah Ai Zuam Ve Mi Nay Lin Kyaw Cu Kum 10 In Nunchung Thongthlak Khawh A Si – Chin 11 News\nMyanmar Idol Season 4 Ah Ai Zuam Ve Mi Nay Lin Kyaw Cu Kum 10 In Nunchung Thongthlak Khawh A Si\nMyanmar Idol season 4 hlasak zuamnak ah ai talve i mipi zong nih biatak tein thazaang an pek mi le an uar ngai mi Top 11 tiang a phan kho mi singer Nay Lin Kyaw cu pohmah 377 in Daw Pung myohne palek sakhan ah an hren lio pi a si ko tiah thawngzamh nih an langhter.\nNay Lin Kyaw hi Daw Pung myoh palek sakhan August 25 ah khan an rak hren cang mi zong a si i nu pakhat nih a ka tlaihhrem ko tiah report nak a rak tuah mi ruang ah an tlaih nak hi a si. Nay Lin Kyaw cu September 4 ah a voikhat nak biaceih zung ah chuah pi a si lai tiah Daw Pung palek sakhan nih BBC thawngzamh sin ah an chim ning a si.\n“Daw Pung biaceih zung hi a luancia zarhhnih hrawng ah khan a thar in an remh than lio a si. Cu ruang ah tulio hi cu biaceih zung zong an khar lio a si caah September 4 ah Nay Lin Kyaw cu avoikhat nak biaceih zung chuahpi ding in an ti nak hi a si” tiah palek nih cun an chim hi a si.\nNay Lin Kyaw hi pohmah 377 in tlaihhrem case le tlaihhrem laiah tukvelh case in an tlaih mi a si caah case hi a hman ning tein a kal ko a si ah cun a nun chung vialte thongthlak khawh nak, asiloah a tlawmbik kum 10 thongthlak hnuah tangka ceilak liamter zong a si rih lai tiah case tlaitu lei nih an chim.


NCA Kum 6 Tlin Camtuak ah CNF le KNU an Kai Lo – THE CHIN JOURNAL\nNCA Kum 6 Tlin Camtuak ah CNF le KNU an Kai Lo\nOctober 15, 2021 October 15, 2021 | The Chin Journal | Hakha, Chin State\nU Thein Sein cozah chan (2015) ah minsen an rak thutmi rampi kahdaih hnathlaknak kum 6 tlin camtuak cu nihin ah Naypyidaw ah a tawinak in tuah a si nain CNF le KNU an kai lo, tiah theih a si.\nCNF an kai lonak kong he pehtlai in CNF Vice President-2 Dr. Lian Hmung Sakhong nih, “NCA timi cu tlangcungmi hriamtlai bu hna le Myanmar ramkomh cozah karlak ah rak thutmi hnatlaknak a si. Kum 6 tlin camtuak hi mipi thimmi cozah nih an tuahmi si sehlaw kan kai ko hnga. Sihmanhsehlaw, SAC nih uknak an chuh hnu in NCA hi sullam a ngei lomi bantuk ah aa chuah cang. Cucaah, kan kai lo,” tiah Irrawaddy thawngzamhnak ah a chim.\n“Myanmar ram daihnak kong a tawlreltu Peace Process Steering Team-PPST chungtel ka hawile hna zong nih atu kan ram sining hi fiang tein an hmuh a herh. Min Aung Hlaing zaanmang ah khuasa len ve hna hlah seh ti ka duh. Rammipi an duhnak zong upatpiak hna u. Rammipi he ttan tti loin ramkhel biaruahnak hna tuah timh lengmang hi tuanbia ah ro a ling dingmi palhnak a si. A caan a um lio ah dirhmun an i thlen lo ahcun tuanbia dantatnak an tuar te ko lai,” tiah a chim chap.\nKNU nih nihin ah cathanh an chuah ve i, “SAC nih uknak a lak ruang ah Myanmar rammi dihlak namneh le hrem an tuar. Myanmar rampi a tlu dingmi dirhmun ah a phan cang. Federal Democracy rampi sernak kong he pehtlai in SAC nih phungning in ca a chuah a herh i, Myanmar ramkhel chumtual in a chuah zong a herh,” tiah an langhter.\nNihin NCA kum 6 tlin camtuak ah RCSS, NMSP, ABSDF, KNLA-PC, DKBA, LDU, ALP le PNLO hna hi an kai hna.


UAR AN UM KHOTUK AN SADUHTHAH TLING HRAM KO SEH – The Chinlung Post\nUAR AN UM KHOTUK AN SADUHTHAH TLING HRAM KO SEH\nSeptember 10, 2020 admin Chin 0\nTuchun CNLD thiltuah sung alawituk hringhran ko. An i timhtuahnak vialte tlamtlinnak hmu hram hnaseh, Kawlram thimnak konghe pehtlaiin ram veih caan cu an thok cang hna. CNLD zong tutan ram chuahvahnak hram an thoknak ding caah a nung kan Biak Pathian sin ah an ap ta. Tuchun ah CNL thla a campiak tu cu Rev Dr Za That asi. An sahduhthah tlamtlinnak hmu hram hna seh. Pathian nih kan Chinram caah CNLD umpi ko seh.\nCampaign Thoknak Caah Thlacamnak le Thluachuah Halnak. Thlacam piaktu, Rev. Dr. Za That (General Secretary, CACC), Nicaan : 2020 September 10, zinglei sml 8: 30. A hmun : CNLD Party Zung, Hakha. “Zohhmanh nihin ah hin nangmah cu miphun hna cung le pennak hna cung ah, phawi awk le ṭheh awk ah, hrawh awk le phun awk ah kan chiah cang” Jeremiah 1:10.\nA bia kan theih paoh ahcun a za, tiah nanmah le nanmah kha i hleng len hlah uh. A bia cu a tuah tu in tuah deuh uh” Jeim 1: 22. Chin National League for Democracy, Hakha Peng nih “Thimfung Lemsoinak (Campaign) Thoknak Caah Thluachuah Halnak le Apnak” kan tuah. Thimnak Commission nih 2020 September 8 in 2020 November 6 tiang Campaign caan a onh bantuk in phungning in Campaign thoknak caah thluachuah halnak le apnak kan tuah mi hi a si.\nCACC GS in Rev. Dr. Za That nih 2020 September 10, zinglei sml 8: 30 ah Candidate hna caah siseh, Party caah siseh, CNLD mino caah Thluachuah Halnak le Apnak a kan tuahpiak cang. September 10 thok in CNLD Party, Hakha Peng cu Campaign kan thok cang tiah thawng kan in thanh hna. CNLD Party, Hakha Peng nih khua kan khanning hi Hakha Peng in khuakip ummi CNLD chungtel hna sawm in minung 500 i tel in thlacamnak le thluachuah halnak tuah kan timh.\nAsinain Covid-19 ralrinnak a chuah ṭhan caah abi te in Pathian sin Thluachuah Halnak le Apnak kan tuah hi a si. Thluachuah halpiaknak le apnak a kan ngeihpiaktu CACC GS Rev. Dr. Za That cung ah lunglawmhnak tampi kan ngei. “MIPHUN COVO LAAK THAN DING AH” Chin ram le Chin miphun a dawtu dihlak nih CNLD thimfung nan kan thlak cio naklai upatnak le toidornak he kan in sawm hna.Pathian nih Chin ram le Chin miphun dihlak thluachuah kan pe ko seh. Upatnak he, CNLD Party, Hakha Peng.\nNLD ANGKI CAWKNAK AKA CHIM KHOMI NAN UM MAW\nPU NGUN MAWNG ZAWN AH THEIH DING MI LE TOIDORNAK HE SAWMNAK


RAM PAHNIH US LE POLAND NIH HNATLAKNAK MINSEN AN THUT – The Chinlung Post\nAugust 17, 2020 admin Military 0\nUS le Poland cu ralkap lei ah hmunkhat rianttuan tti dingin hnatlaknak minsen an thut cang. Hi remdaih hnatlaknak hi US secretary of state Mike Pompeo le Poland Defence Minister Mariusz Blaszczak nih an tuah mi asi. Hmunkhat ah ralkap lei rianttuan tti ding in hi hnatlak cu Poland lei nih an tuah pimi hna asi tiah an langhter.\nTutan ah rampi pahnih nih hnatlaknak an tuahmi hi a min ah Enhanced Defense Cooperation Agreement ( EDCA) tiah kawh auh asi i, hi nih hin a bikin aa timhtuahmi le an i hmaitlak mi cu ralkap cawlcanghnak a si. Culawng siloin hnatlaknak an tuahmi chungah US ralkap cu Poland ah Regional Headquaters chiah ding asi.\nCupin ah US ralkap zong tam deuh in chiahchap dingmi ai tel chih. Hi konghe pehtlaiin kum 2021 ah hin US Army5th Corps hna cu Poland ah chiah dih dingin timhtuahnak an ngei rih. Hi an i timhtuahmi hi atlamtlin a si ahcun Poland ah US ralkap cu thongkhat hrawng an karh lai cang tinak asi.\nPoland ah US ralkap a um ciami hna he hin minung thongnga hrawng um khawh dingin timhlamhnak an ngei. Cun US ralkap umnak ding quaters siseh rawl siseh hriamnam an hman dingmi aharh haimi vialte hna cu Poland nih atawlrel dih hna lai tiah Polish Press Agency nih alanghter.Adih dingmi vialte hman dingmi vialte caah hin Euro in 113 million hman dingin hnatlaknak an tuah chiah tiah an langhter chih tthan.\nZEIRUANGAH CNLD VOTE PEK AHARH? CNLD FIANRIAL PALINAK


Khuabawi Pakhat Ralhrang nih An Thah - News and Media\nKhuabawi Pakhat Ralhrang nih An Thah\nRalhrang nih khuabawi pakhat an thah tiah thei a si. Ralhrang nih U Hti an thah hna. U Hti hi Kyaukka Village Tract in Pauk Township ah an thah hi a si. Magway Division Pakokku District U Hti hi north of Wun Chyon village in Pauk Township tlang ah nihin 1 pm ah an thah tiah thei a si. Amah hi Pin Taung village ah khua a sakmi a si tiah khua mi pakhat nih a chim.\nRelchap – Matupi Peng Chianpian khuami tar le upa tiang SAC ralhrang nih an thil an phorhter hna. Chin Ramkulh thlanglei Laitlang Matupi-Mindat lei ah ke in a kalmi SAC ralhrang hna nih Matupi Peng Chianpian khuami tar he ngakchia he hramhram in an thil an phorhter hna tiah thawng kan theih. Khuami pakhat nih, “Matupi in Mindat lei ah a kal mi an si.\nThil phorhter mi hna chung in kum upa deuh pathum cu an thlah than hna tiah kan theih. Rian a tuan mi Kawl pathum zong an tlaih ve hna. Cun lam i aa chawk mi poh an tlaih dih hna,” tiah a chim. Cun, dum, lo a kal mi le a um mi zong an tlaih dih hna. Atu tiang ah an tlaih mi hna zat cu kan thei kho rih lo tiah a cunglei khuami nih a chimchap. Tukar hrawng Mindat le Matupi kar ah kahdohnak a sang chinchin.\nA thi mi le hliam a tuarmi theih khawh an si rih lo. Lai Hlaphuah Thiam Minthang Saya Herh Lian mual a Liam Chan thar Laimi lak ah hlaphuah lei in bochan bik pakhat a si mi Saya Herh Lian cu nihin, July 31, zaanlei suimilaam 6:50 hrawng ah Yangon khua an inn ah COVID-19 zawtnak in mual a liam tiah kan theih. Saya Herh Lian cu kum 50 a si i a nupi le a fale pahnih a roh taak hna.\nCre – THP\nRalzaam Hna Cu Ralhrang Nih An Dawi I An Tlaih Hna\nNihin Ralhrang Tampi An Thah Hoi


Tuzan Ah Esther A Tlak Sual Ahcun Ruah Ning Phundang – Chin 11 News\nTuzan Ah Esther A Tlak Sual Ahcun Ruah Ning Phundang\nTuzan ah Esther a tlak si ahcun ruah ning phundang in a um kho. Myanmar Idol season 4 Top 4 finnalist zuamnak ah Esther cu hla lak ning ai palh.\nCu ruangah tuzan December 20, 2019 zan result show ahhin a tla lai tiah minung tam deuh nih zumh cio a si. A ruang cu ai palh mi ruang te ah khan a tla lai tiah zumh cio a si ko.\nTutan Myanmar Idol cu an voi 100 deng si cang. Teinak timi cu mipi voting in a kal tiah an ti. Judge zong nih vote an ngei i mipi zong nih vote an ngei. Sinain mipi vote kha biapi in an lak mi a si caah ramchung ramleng mipi vote in biakhiahnak tuah a si tiah Kyaw Htet Aung nih voitamtuk a chim cang.\nKhah, tuzan ah Esther a tlak ahcun Myanmar Idol hi mipi vote in a kal lo ti a fiang lai. Judge le tuanvo ngeitu hna khuakhannak in a kal ti a fiang cang lai. Tuzan ah Esther hi mipi vote cu a tla lo hrimhrim lai. A ruang cu a tla sual lai ti phan in mipi tan an la cio i cu hlan nak in mipi nih thazang an chuah deuh.\nCu ruangah mipi vote in khua an khan taktak ko ahcun Esther hi a tla lai lo. Judge le tuanvo ngeitu khuakhannak in Myanmar Idol a kal ko ahcun Esther lawng zahan ah khan ai palh mi a si caah a tla khomi a si.\nZei si hmanh ah teinak cu Bawipa kut ah a ummi a si ko caah Esther hi tuzan ah tla hrim rih hlah sehlaw Grand finnal phan hrim ko seh. Online intervie tete kan zoh ahcun Esther hi Kawlram hlasak thiam dang le minthang dangdang zong nih hlasak a thiam performance tling a si tiah an duh ngaimi a si.\nEsther nih hla ai palhnak a ruang zong kha cheukhat nih music an i palh an ti i cheukhat nih hnakhaw benhmi earphone a that lo ruang ah a si a timi zong an um ve.


A Poi Tung Hringhran Falam Pawl Nih Lehnak An Tuah Colh Laimi Ningzak Ngai Kan Si-Video – Chin World News Evening\nKan pi nu biachim hi kamkhat leiin cun ahman ngaimi as ve ko. A lungthin ruahnak hi Miphun dawtnak lungput he a chimmi asi. Kan unau Falam pawl nih Benjamin Sum caah phaisa an kholh a timi hna hi ruah awk tlak ngaimi thil a si ve. Hihi ahmanmi a si maw? Atanglei ah Falam Website pakhat nih fianternak a tuah ve.\nTukum Myanmar Idol Season 4 zuamnak cu Voting a kalmi a si tikah Chin miphun kan lung a rual ngaingai aherh. Biakinn chung bak i hiti a thawng a thanhmi hi mi tampi nih cun an soisel len i an thangchiat len ko. Zeitindah nan ruah ve ning a si. A chungkhat sahlawh rualchan a si maw ti ahcun a si lo a thei balmi zong a si lo. Asinain kanmah Miphun Hakha-Thantlang a si caah thazaang a pek biatu a si deuh. Cucaah a ruahzia thiam cio hna usih!\nFalam Website nih lehnak a tuahmi cu ” Kapi Falam pawl cu Biakinn chung ah thawng an thanh i minung pakhat fang 5 an kholh timi cu US, Kalaymyo le Falam khuapi ah a ummi ahohmanh nih an thei lo. Zeiruang ah dah Biakinn chungah ralttha ngaiin thawng na thanh i bia na chim?\nKapi Falam khua chungah Bike in an vak i inn kipah tangka an kholh tiah na ti kanmah Falam mi hmanh nih Falam khua chungah Benjamin Sum caah cawlcanghnak kan ngei lo i kan thei lo. Bike zong in an i chawk lo i phaisa zong an kholh lo. Na duh ahcun Eshter caah phaisa kholh le thazaang pek dingin na aupi khawh ko. Asinain Falam pawl thawngthanh puh le phuahchommi chim rel a herh ttung lo. Cu lawng si loin Myanmar Idol hi Falam le Hakha i dohnak a si lo. Falam pa le Hakha nu lawng an um tinak a si lo. Kawl le Karen zong an um miphun dohnak si loin hlasakthiam thimnak tu a si. Adang tampi a um ko nain aherhnak zawnte lawng kan vun chiahmi a si. Na ruahnak rak chim ve tuah?\nA Poi Ko Hih! Crdt:CKO\nPosted by Capo Nihchuak on Monday, 9 December 2019


About | Chin Baptist Mission Church\nCBMC Khrihfabu Thawhkehnak Tuanbia\nWashington DC, Maryland le Virginia area ah 1990 hrawng in Hakha holh hmang Laimi a rak um chun cu Pu Roland Maung lawng a si. 1996 hrawng ah mi dang tlawmpal an hong phan. An zapi tein Dr. Vum Son inn ah an rak um hna. Kum 1997 ah Pu Roland Maung nih Fort Washington, Maryland State chung ah inn a cawk. Cu ka ahcun pa lawng te minung 7 an um tti hna. An zapi tein Korea dawr ah Zarhpini zong din lo in rian an rak ttuan caah pumhnak caan an rak ngei kho lo. Pu Mang Cung Nung le Pu Rual Uk hruainak in chungkhar pumh thlacamnak kha Zarhpi zan poah ah an tuah tawn. Mawtor hna an van ngeih in rian dang tete an hun ttuan cio tik ah Khrihfabu chungtel sinak an rak kawl. Mi cheukhat Mizo holh a thiam deuh mi cu Mizo Presbyterian Church ah an i pum. Cheukhat Kawl holh ai ziak deuh mi cu Calvary Baptist Church, Washington DC ah an i pum ve.\nLai Holh Tein Pumhnak\n1997 kum dongh lei ah mi dang an hun i chap deuh i, Pu Lian Uk le a hawi le nih Washington DC ah inn an hlan. Pu Lal Bat le a hawi le nih Rundai ah inn an hlan ve. Cu ticun inn thum an hung si cang. Pumpak thlacamnak tuah a duhmi tete nih sawm in pumh thlacamnak cu tuah pah lengmang a hung si. Hlasak a thaw i thlacam zong a nuam chin lengmang. Cutikah Lai holh tein pumhnak ngei dingah zapi duhnak in bia a tlu. Cu Laiholh pumhnak ah cun Pu Zo Tum Hmung, Pu Lal Bat, le Pu Roland Maung hi tawlreltu ah an rak fial hna. Anmah pathum hruainak in pumhnak cu thla khat ah voikhat in inn kip ah i tthial lengmang a rak si.\nChin Christian Service (CCS)\nJune 14, 1998 ah 1218 G Street, SE, Washington DC 20003, Pu Lian Uk te an rak umnak inn ah pumhnak a um. Pumh dih in meeting tuah a si. Kan i pumhnak bu a min ah “Chin Christian Service” (CCS) siseh tiin zapi hnatlaknak in a min bunh a si. August 30, 1998 ah cuka hmun tthiam ah cun pumhnak le meeting tuahnak a um than. CCS hruaitu dingah minung panga thim an si: Pu Rual Uk (Hotu) ; Rev. Philip Hrengling (Hotu bawmtu); Pu Roland Maung (Chungttuan); Pu Mang Cung Nung (Chungttuan bawmtu); Pu Lal Bat (Ngunkeng) tiin thim an si.\nCCS hi Khrihfabu taktak a tling lo nain Khrihfabu bantuk tein a cawlcang kho. Thla khat ah voikhat; zarh donghnak poah ah pumhnak ngeih a si. Pumhnak paoh ah zanriah dum tti nak ngeih zungzal a si. Thla khat ah voikhat pumh tawnmi lawng si loin lawmhnak le ngaihchiatnak a tongmi hna an um tikah lawmhpinak le ngaihchiatpinak thlacam pumhnak tuah lengmang a si fawn. Minung kan tam chin lengmang bantuk in tthitumh duh mi, tipil in duh mi, tiin biaknak phunglam taktak in tuah a herh mi a hong um len. Cucaah Khrihfabu lawlaw in dirh si seh timi ruahnak a hung um. Khrihfabu dirhnak dingah District of Columbia Baptist Convention (DCBC) cu February 1999 hrawngin rak fuh asi. DCBC nih “Minung tlawmte nan si zongah Khrihfabu cu dirh khawh a si ko, kanmah nih a herhning bantukin kan in bomh hna lai” tiin an rak kan dirkamh ve. Khrihfabu dirhnak kong he pehtlai in voithum renglo meeting kan rak tuah. A ngamh ngai mi um asi bantuk in biasi a phai mi zong um a si ve. Thil ttha a chuah lai ahcun upa pipi zong hmai chia tiangtiang in bia al nak a rak um tawn. June 6, 1999 ah laikhal tlangval 7 umnak hmun Rundai ah pumhnak ngeih a si. Rev. Edmund Za Bik hi Princeton ah visiting scholar in a um lio a si i, D.C lei a rak tlawn lio a si. Amah nih thawngttha a kan chimh. Bawipa zanriah zong a kan pek. Pumh dih in meeting tuah a si i, Khrihfabu cu dirh si ko seh tiin biakhiahnak tuah a si.\nCu hnu ah DC area chungah a ummi Teddim, Falam, le upa dangdang zong sawm in Pu Mang Cung Nung inn, Gaithersburg ah meeting tuah asi tthan. Mah holh te in Baptist Khrihfabu dirh a herhnak kong chim asi hlei ah midang zong rak itel cio ding ah sawm an si. Sawmmi upa dang cio zong nih, tha peknak le hnatlakpinak bia an chim cio. A hnu bik ah, Lai holh hmangmi Baptist Khrihfabu cu dirh dingah lungtlin pi cio asi. Aa tel kho rih lo zong nih kan in dirkamh hna lai, kan in theihpi hna lai, tiah tha peknak le biacah an kan chimh. Cu caah CBMC hi DC kiangkap ummi Laimi upa vialte theihpinak in dirh mi asi.\nKhrihfabu dirh dingah hnatlaknak ngeih a si hnu ah, Rev. Philip Hrengling cu biakinn kawl ah a herhning bantukin a cawlcang. Biakinn hmun pahnih thum an hmuh mi lak ah Laimi caah hmuh laili bik asi mi Luther Rice Memorial Baptist Church cu va nawl ding ah lungtlin asi. August 3, 1999 ni ah D.C Baptist Convention ah Ethnic Group Mission Khrihfabu thar a tlaitu Rev. Dr. Joshua M. Tran he Luther Rice Memorial Baptist Church cu an va chonh hna. Luther Rice hi Kawlram ah Missionary hmasa bik Judson Siangbawipa a rak thlahtu a si caah lungtho ngai le siang ngaiin pumhnak hmun cu onh a rak si.\nAugust 29, 1999 ni ah Pu Joseph Hram Hlun te inn (Riverdale, Maryland) ah Chin Christian Service a hmanung bik pumhnak tuah a si. Kawlram lei in a rak tlawngmi Rev. Lam Cin Thang nih thawngtha a chim. Pumh dih in Khrihfabu kong meeting tuah a si. Kan biachahmi cu; 1. Kan Khrihfabu min ah “Chin Baptist Mission Church” ti siseh; 2. Kan i pumh caan cu zaanlei mi tam deuh tlin bik caan suimilaam 4:00 pm in thok siseh tiah biakhiahnak tuah a si. Sushi tuahmi le chunhlan riantuan an tam caah chunhnu kan thimnak hi asi.\nSeptember 12, 1999 ni zaanlei suimilaam 4:00 pm ah Luther Rice Memorial Baptist Church ah a voikhatnak CBMC pumhnak cu thok a si. Rev. Dr. Joshua Tran nih thawngtha a chim. Khrihfabu caah thluachuah a kan halpiak. Hi ni ah hin aa pummi dihlak ngakchia he minung 45 kan si. Khrihfabu dirh lio ah hin inn dawng in dawng 10 kan rak si. A minung in 56 kan rak si. A changtu zarh September 19, 1999 ah a voihnihnak pumhnak ah Rev. Dr. Si Khia nih thawngtha a chim. Pumh dih in Khrihfa upa thim a si. Hruaitu 5 pin ah Pu Rollin Van Bik le Pu Zo Tum Hmung thim chap an si. October 3, 1999 ni ah Khrihfabu dirhnak lawmhnak thlacam pumhnak hlunghlai ngaiin tuah a si. DC Baptist Convention ah Mission & Evangelism Director Rev. Dr. Robert Cochran nih thawngtha a chim. Rev. Philip Hrengling nih Khrihfabu aa thawknak tuanbia a chim. Pumh dih in lawmhnak zaanriah i hrawmtinak ngeih a si.\nJanuary 2000 in Khrihfabu tling i hruainak ding phunghrampi le phungtengnge (Constitution & By-law) ser a si. February 6, 2000 ni ah Khrihfabu tling i hruai phungning tein Khrihfa upa minung 8 cu a tanglei bantuk hin thim an si:\nPu Mang Cung Nung (Hotu)\nPu Roland Maung (Hotu bawmtu)\nPu Rual Uk (Chungtuan)\nPu Tial Hoo (Chungtuan bawmtu)\nPu Lal Bat (Tangka kawl chungtuan)\nPu Thawng Za Lian (Ngunkeng)\nPu Van Thawng Cung\nPu Siang Kung.\nFebruary 27, 2000 ni ah Khrihfabu a zohkhenhtu dingah Rev. Philip Hrengling cu caan cheu riantuantu dingin lak a si i, kum khat le cheu renglo a tuan. March, 2000 chungah nubu he mino bu ser a si i, riantuantu 5 veve in thim an si. Mino nih thazaang tam deuh kan herh an ti caah minung 2 an fial chih hna i, a hnuah 7 an hung si.


Kum 38 Hnu Ah Hring Tu A Nu Le Pa He An I Hmu Tthan – Chin 11 News\nKum 38 Hnu Ah Hring Tu A Nu Le Pa He An I Hmu Tthan\nChina nupa hna i an fapa duh a nung tuk mi an nei i kum 2 a si ah a tlau, kum 38 chung cu mangchia manh in an caan cu an rak hmang liam. Cozah bawmhnak thawngin an hmuh tthan, Huang Renxiu le Su i fapa te an nei i a min ah Jin Shui tiin an auh. Tlangram khuate ah an um i an harsa tuk nain an nun cu a nuam tuk hringhran. may 12,1982 chun ah inn chung khar pa bik cu chungkhat inn ah ava leng, thil herh a um ruangah a zan cu ttin loin ariak colh.\nA si nain a njupi nih a ttin colh dingah a rak ruah i innkaa cu hrenh loin a it-zau. Zinglei a tho cu a sin ah it mi a fapa cu a rak um ti lo ruangah a pasal cu chimh colh. Cu ti i, am khua pi dih lak in an kawl nan an hmu kho lo, hmun dangdang ah an kawl len zongah an hmu kho lo. Kum 38 chung cu an fapa a sining cu an thei kho ti lo, palik pawl nih an si khawhtawk le an tuah khawh chung in an kawl ko nain an fapa atlau mi a kong lam zei thawngpang hmanh an theih lo. A nu cu chun-zan in zei khua ruat kho loin ttah lawng a rian ko, lungzawtnak tiang in a neih, an fapa an kawl nak ah khua dangdang ah an pem lengmang.\nKum 70 an tling hnu september 17,2020 ah an fapa Jin Shui cu an hmuh tthan i mitthli he i kuh pah in an hnemh. China cozah nih thisen-chek nak national DNA database in an kawl i, an fapa cu nupi arak nei cang i fate 2 an nei. A pa nih, kan in hmuh tthan ti rua lai lo tiah na nu he hin kan lung adong cang, si nain tu ah cun nangmah lawng si ti loin nupi le fate he kan hmuh hna, tiin a lawmhnak cu afapa le nufa rual hna sin ah cun a chim, china ramah ngakchia fir hmang an tam tuk, mi a cheu khat ngakchia cu ramdangah an zuar hna.\nTthen khat ngakchia cu mi rum fa nei lo pawl nih an cawk hna hna i an fa ban tuk in an cawm hna.Tthen khat ngakhia cu an thah hna, tthenkhat a si ahcun taw zuar in tangka hmuh nak ah an hmang hna.Jin Shui a rak cawk tu hna hi mi tha an si ka zumh, nupi fate neih in inn chung khar an rak ding ning in hin mitha an si cu afiang. Kum 38 chung zeitiin dah a nun a hmang ti cu a langter rih lo.


Pa pakhat nih cun Nupi le thit tik ah zei bentuk khi dah kan kawl laipasal kawl tikah kan I fian hrimhrim ding mi cu. – Chintanbo\nPa pakhat nih cun Nupi le thit tik ah zei bentuk khi dah kan kawl laipasal kawl tikah kan I fian hrimhrim ding mi cu.\nFebruary 28, 2022 admin CHINNEWS 0\nMarriage and Family cauk ka relmi ah bawmtu ṭha asi rua tiah ka ruahmi tlawmpal in kan van hrawmh hna.Pakhatnak ah nuleva nuamtein innchungkhar kan ser khawh nakhnga Bawipa nih pasal nupi le fale zulh dingin fialmi nawlngaih asi.\nPahnihnak ahcun nuleva kan iṭhitum tikah kan mahle level sining aa khatmi hi iṭhitum khawh ahcun innchungkhar a ṭhangcho ti asi. Aa thlumciami nih tampi nan theih laiLaimi concept ruahning in cun Sushi a tuahmi pa nih Sianginn a kailomi rianṭuan a ṭhawngmi nu tibantuk.\nRestaurant a tuahmi pa nih rawl chumhchuan a huammi le a thiammi nu tibantuk.Business a tuahmi pa nih businesses lei a huammi phaisa kawl a thiammi nu tibantuk.Degree sang a cawng i a ngeimi pa nih degree sang a ngei vemi nu tibantuk. khaSianginn kai lomi pa nih Sianginn a kai ve lomi nu tibantuk.\nPastor le Pathian rianṭuanmi pa nih Pathian rianṭuan a duhmi le thlacam nun a ngeimi nu tibantukSining aa khatmi le ruahnak aa khatmi an iṭhitum ahhin innchungkhar tampi a thangcho ti asi.Nuleva sining level aa dangmi hna an iṭhitum tikah kaphnih thinlung aa ṭhencheu i lam pakhat cungah an kal khawh lo caah buaibainak a tam khun.\nin chungkhar an rethei tuk tawn ti asi.Zu a dingmi, Biaknak lei a duhlomi pa le Pathian rianṭuan a duhmi le thlacam nun a ngeimi an nupi hna innchungkhar khi an rethei tuk tawn lai.Pastors nih a nupi thlacam nun a ngeilomi Pathian rianṭuan a huam lomi le chawva a kawl tukmi innchungkhar khi an rethei tuk tawn lai.Degrees sang a ngeimi pa nih Sianginn kailomi nu a ṭhit tikah an rethei tuk tawn lai.\nNuleva hi pumkhat kan si hnucun kan ruahnak, thinlung le kan rianṭuanmi aa khah ahhin innchungkhar a dam i zei tluk in dah a nuamh i a ṭhangcho.Lam pakhat cungah,tinhmipakhatcungah khuasak hi a rak biapituk thinlung ruahnak I then cheunak nih cun thangchonak nakle teinak cu pkhat ta lawnglawng a si.\nFormer president Donald trump cu 2016 in president rian tuan ding a rak ithawk kate\nPha kanh ah thil cang mi thawng cu theih tik ah ngeih chia taktak bak khi


Sertu A Um Lo,Phungki A Rak Ttuan Mi Jesuh Timi Kongah Khrihfa Pa Pakhat Nih A Leh Mi - channelnews.us\nSertu A Um Lo,Phungki A Rak Ttuan Mi Jesuh Timi Kongah Khrihfa Pa Pakhat Nih A Leh Mi\nBuddish biaknak lei in cauk pakhat an rak chuah i an cauk phaw ah ‘sertu a um lo mi vaw lei’ timi le ‘Phungki aa hruk mi Jesuh’ tiah min an bunh.Cu cauk cu an zamh i an zuar. Cu kong he pehtlaiin Khrihfa pa pakhat nih hitihin a rak leh hna.Hi an ttial mi hi a hman lo mi a si a ruang cu ;\nJesuh hi Tibet ram ah Yahaan ရဟန္း aa hruk tiah an ti mi hi a hman lo .A ruang cu Tibet ram hi Isreal ram he aa hla tuk mi ram a si.Mah lio chan ah cun ramri rak lonh hi an rak duh lo tuk mia’si caah Jeuh hi Yahaan aa hruk timi cu a si kho lo mi a si.Cu lio ah cun tilawng a um lo ,internet a um lo,phone a um lo,vanlawng a um lo .Cu caah Isreal ram in kal riangmang in Tibet ram Tuluk ram ah va kal riangmang cu a si kho lo mi a si.\nCun Jesuh khrih hi Tibet ram ah Yahaan aa hruk tiah an cohlan ko ah cun Sertu a sinak,vanram a um nak kong le khamhtu a sinak kong hi an cohlan khawh ve lai.An cohlan lo caah hin Jesuh khrih bia hna hlah seh ti duhnak he an ttial sawh sawh mi a si ko .\nJesuh cu Nazereth khua ah a um i a tthang mi pa a si.A nu le pa kut tang te ah a um mi a si.Kum 12 a si in biakinn ah ka um ding a si tiah a ti tu a si.’Ka pa inn ah’ a ti i phungki sianginn ah a ti bal lo.Cu caah kum 12 in 30 kar hi Nazareth khua ah a tthang lian i nu le pa sinah a um mi a si .\n# Buddish nih thlarau a um lo an ti i Khrihfa mi cu thlarau a um tiah Baible nih a kan cawn piak.\n# Buddish nih cun Nat (နတ)္ cu a ttha an ti i Jesuh nih cun a ttha lo a ti i minung chung a lut mi zong a rak tthawl.\n# Lazaruh kha a thi cang nain a thawh ter tthan i a thi mi minung hmanh kha a thawh ter tu Jesuh a si.\n# Buddish ah a thok nak timi hi an ngei lo nain Khrihfa mi hna cu sertu le vawlei hram thoknak kong kan Baible caah a um.\n# Ngayee (ငရ)ဲ in chuah khawh tthan a si tiah an ti nain Khrihfa mi hna caah cun chuah khawh tthan asi ti lo zungzal ca a si cang.\n# Vanram cu zeihmanh a um lomi a si an ti nain khrihfa mi hna caah cun Vanram cu ramnuam ramttha asi . Cu caah kan kal ning hi aa kalh tuk.caah khrihfa biaknak bia hna hlah seh tiah hram hram in an ttial mi a si tiah hi pa nih hin a rak leh hna.\nRelated Topics:religion, world news\nBiakinn Mei Nih Akangh Dih Cikcek Nain Bible Catuk le Vailamtah Pawl An kang bak Lo\nWest Virginia church naite ahkhan mei nih faktuk in akangh , meithat tu pawl nih mei...\nVice -President Henry Van Thio Le Hruitu Upa Hna Kan Upat Hna Caah Kan Hmunhma Pi Kan Chuah Tak\nBy channelnews February 28, 2019\nTHLACAMNAAK IN KAN BAWM RIH UH A mah tein a chanhchuah kho ti lomi (zu ngor)...\nZei Caahdah Kan Ttih Tawn?\nBy channelnews February 11, 2019\nHmailei kong kan theih cia lo caah kan phang tawn.Cun hnu lei a kal cia mi...\nDr Leh Leh Maw Cu Thiltha lo A Tuah Tiah Report An Tuah\nBy channelnews February 10, 2019\nTaningthari ramtthen i Winkyi Kyok a ttuan cuahmah lio i nu cu thil ttha lo a...\nSi-pin Thimnak Ah Zuam Ding Mi Miss Thet Thet Thun Nih Zeidah A Chim\nBy channelnews February 7, 2019\nKawlram ah tuanbia thar tialtu pakhat a hung si ko cang lai hih, Miss Thet Thet...\nSalai Cung Chin Hla Hi Chanthar laipa Kan Nun Ning Bak Asi\nVictorian Chin Baptist Church Caah Thawngpaang Ttha


A Mak Kho Tuk Ee! President Trump Kongah Kan Laipa Pakhat Cu Fak Tuk In Soisel A Tong! – Chin 11 News\nA Mak Kho Tuk Ee! President Trump Kongah Kan Laipa Pakhat Cu Fak Tuk In Soisel A Tong!\nLaimi kan lungput ka uar lo tukmi cu hihi a si. Laimi chung ah hin minung kan uarmi hna hi ek ngei lo in kan uar hna i, kan huatmi hna le zei i kan rel lomi hna cu, zeitluk in thil tha an tuah le upat awk tlak an si zong ah, kan thangthat duh theng hna lo.\nUpatnak zong kan pe duh theng hna lo. Hi bantuk lungput a ngeimi minung tamtuk kan um mi hi cu a poi ko. Miphun ca zongah tih a nung i, Khrihfabuu ca zongah tih a nung tuk fawn. Abik in kan uar deuh mi hna cu an sining nak lengpi zong in kan cawisan hna i, cawi ding le thangthat ding tlak taktak tu khi kan thangthat tawn hna lo.\nKan uar mi hna cu zeitluk palhnak an tuah zongah an chiatnak voikhat te chim zong kan duh tawn lo. Asinain kan uar lomi minung tu cu zeitluk thiltha an tuah zongah an tuanbia le an tuahsermi kan philhpiak tawn hna.\nKan cawisammi hna cu an sualnak le palhnak zong tampi chim piak an si lo i, an thatnak lawngte hi hmuh piak an si. Hi bantuk lungput tha lo Laimi tampi kan ngeihmi hi cu kan i remh ding a si cang.\nKei hi Trump a uar ngai mi ka si. Nain Trump caah ruahchannak a um ti lo. Trump cu President a tling than kho lo hrimhrim. Zeiti lam hmanh in President tlinnak a um ti lo. Mirang ca a rel kho ve lo mi pawl nih ka catial mi hi an i zumh sual ti ka phang ngai. President Trump a tlin than le tlin than lo na duh ahcun tangka in kan ii lawng lai. Na ngamh ah cun ka ngamh tuk. Commenpetu: Bawi Kam\nMah Hihi Pu Joseph Thawng Z Ting Nih A Tialmi Tangah a si. A cung ca khi mah a tialmi tangah comment a tuahmi a si: Trump Dirkamhnak Washington, D.C ah Tawnnak An Ngei Lai. Hmaizarh zarhte ni ah Washington, D.C ah Trump dirkamhtu dihlak tawnnak an ngei lai. An Ropui tuk cang lai. Millions Millions kan i tawn hna lai an ti cang. Cucu nihin ah an chim. USA ramah tuanbia zong a um bal lomi kan tial cang lai an ti.\nKanmah cu USA dihlak ai rual dih in a kan Covo kan ngei dih. Khrihfa biaknak nih USA a sermi ram a si an ti. Dinfelnak kan duh, Pathian abiami ram kan si. Phaisa kan ngeilo nain kan kal cio ko lai an ti. hika ah hin kalnak le theihternak cu a si lai.https://trumpmarch.com/\nRightside news ah. Fox news nih live an thlah lioah minung thong 36 nih an zoh lioah, Rihtsidenews cu tong 250 nih an zoh. CNN le a dang news pawl cu a zohtu an tlawm tuk cang. Dinnak cungah teinak a um. Raltha tein kan kalah cun teinak tung kanlak khawh lai. Pathian sinah Teinak cu a um.


Nawl ngeihnak lakding le raldoh ding ah chin mi tim cia kan si. – Lai Lungrawn Post\nMay 4, 2021 May 4, 2021 admin Thawngpang\nNawl ngeihnak la ralhrang do dingin, Chin ramkulh chung ummi Chin miphun dihlak timhcia a si, Chin ramkulh cu Chin miphun nih ngeih mi a si. Min Aung Hlaing ralkap pawl chuahnak lam a um ti lo, lam a dihhlan ah CDM ah nan lut lai maw? Siloah nan zam lai dah? Chin miphun ramchung ramleng thazaang a funtom cang, ralkap umhmun,palek umhmun,Daalan chungkhar CDM ah a tel lo mi hna Chin ram vulei ah um a ngah lo,Chin ramkulh, pengkip le khuate kip ah a ummi mipi hna, chunzaan in timhcia an si cang. Ralhrang hmunhma pe hna hlah uh, khua chungah luh ter hna hlah uh, Saikel khuachungah luh ter hlah uh, Chin miphun am si le si lo tha tein zohfel hna uh.\nChin ramkulh he a pehtlai mi India phone hmang uh,ramri ah Internet, Facebook hman a ngah, Chin miphum miphun pehtlaihnak, timhcia um, ralhrang hna luhchuahnak phih,a voihnihnak ralpi lio ah Chin hriamtlai nih hman mi ,Chin ramkulh ah peng kip ah thong thlak mi hna nan thlah hna lo ahcun pakhat hmamh bu lo in hell ah kuat nan si lai.


President Trump thil tuah mi nih mi tampi mitthli a tlakter\nTu tan cu Coronavirus ruangah si ti lo. President Trump thil tuah mi nih mi tampi mitthli a tlakter, President Trump hi President thim a si hnuah Pathian a bohchan tak tak mi a si, tu mah bantuk in minakpa pakhat thinak ruangah USA ramchung cu buainak in a khat, Democrat/Left Wing pawl nih President Trump dohnak caah tiah caan tha lak in USA ram cu hrawh an nih tim. Pathian biak inn tiang an hrawh cang caah Khrihfa pawl tampi lung a fak.President Trump nih Biak inn cu a va zoh\n“President Donald Trump St.John Church Ah Kal. White House pawngte ah a ummi, khrihfa biakinn, St.John Church cu nizan ah sandahpiah tu hna nih mei in an khangh i fak ngai in a rawh caah tuzan lei ah President Trump nih Rose Garden in biachimnak a ngeih dih hnu ah ke in a va kal i, a lungthat lonak le a ngaihchiatnak a langhter. Lampi ah sandah piahtu hna nih lam an kham nain police nih mithli tlaknak in an kah pah hna hnu ah a kal kho.\nSt.John Church cu kum 104 a si cangmi tuanbia phurtu church pakhat a si. White house he naihniam tein a ummi a si caah US President hna nih ke kal in an i pumh tawnnak biakinn a si. St.John Church rector a simi, Rev. Rob Fisher nih thlacamak tawite an ngeih hnu ah Rev.Rob Fisher nih US rampi a daihnak dingah thlacam in kan bawm cio uh tiah a chim. President Donald Trump cu 2016 thimnak lio ah khrihfa mi hna thimfung in President a chuakmi a si tiah an zumhmi a si”. Credit- Salai lairamthang\nBe the first to comment on "President Trump thil tuah mi nih mi tampi mitthli a tlakter"


Breaking News: Hakha Le Thantlang Ah Ralhrang Tam Taktak An Lut I Bomh Le Meithal Puah Thawngtheih Asi Mipi An Lautuk Cang – Chin World News Evening\nBreaking News: Hakha Le Thantlang Ah Ralhrang Tam Taktak An Lut I Bomh Le Meithal Puah Thawngtheih Asi Mipi An Lautuk Cang. Hakha in Thantlang lei ah SAC ralkap 80 hrawng ke in kal, Thantlang SAC ralkap nih hriamngan an puah Hakha in Thantlang ah ralkap 80 hrawng ke in an kal. Atu hi lampi ah an um i Thantlang an phan rih lo. Thantlang khuachung um ralkap nih an i runvennak a si lai dah. Hriamngan an kah (puah) len, tiah min langhter lo mi pakhat nih The Hakha Times ah a chim.\nAugust 25 lio Thantlang kahdohnak a um hnu ah SAC ralkap thazaang an chap i nihin zong minung 80 tluk thazaang an chap than tiah kan theih. Atu ca kan tial 2:00 PM ah SAC ralkap pawl cu Timit hrawng an phanh lio a si lai tiah theih a si. Mah lawng si loin tuni ah hakha cu air drone bak in zeidah thil cang tiin an hlat hlai bak i cucu nizaan in khan an thok cang.\nThawngdang Ralhrang hna a do tu zei bantuk phu he poh i bawm in dothlennak ka tuah lai tiah KNU ca thanh. Hramhram in nawlngeihnak la tu rallokap a dotu zei bantuk phu he poh he hmunkhat ah tang tiin uknak tha lo cu kan doh lai tiah KNU nih a thanh. KNU cu Federal Democracy ser chuah khawh ding in a fek mi biakamnak cu pehzulh in ka tuah rih lai tiah September 3 ah cathanh a chuah.\nKNU nih cun rallokap hna nih hrem le dawi a tong mi hna bawmh a herh mi hna poh cu a si khawh chung in kan bawmh hna tiah a chim.Cun kum saupi a cang mi ram chung ral i kahnak a thok nak hram cu fianter ding le a dik mi deih nak,rampi nih kan herh mi a dang fianhternak lam thar zong pehzulh in kan kawl ko lai tiah an langhter. KNU cu cozah he ram chung i kahdohnak ngolh ding in lungtlinnak minthut (NCA ) ah min a thut mi phu an si nain rallokp hna cu KNU hmunchung ah rilonh in an rak luh caah kaphnih kahnak hna a chuak.


RAKHINE RAMKULH LAIMI AN TAMNAK KHUA AH COZAH RALKAP NIH BOM AN THLAK – VAKOK AUTHAWNG\nRAKHINE RAMKULH LAIMI AN TAMNAK KHUA AH COZAH RALKAP NIH BOM AN THLAK\nThawngpang (News) / By vakokauthawng / March 23, 2020 March 23, 2020\nRakhine ramkulh Laimi tampi an umnak khua ah cozah ralkap nih March 23, zanlei 2:00 pm hrawngah vanlawng in bom an thlak i minung umnak inn pathum a rawk i minung 9 hliam an tuar tiah theih a si. Cu khua cu Rakhine ramkulh Minpya Myone chungah a ummi Che Taung (ချဲတောင်) a si. Rangon kalnak lampi kam ah a ummi a si.\nChin Sianghleirun Bu (Rakhine) hruaitu pakhat nih “Bom pakhat cu khua chungah a tla. Chungkhar pakhat hna cu rawl an ei lio a si i an inn kam ah bom a tlak ruangah an pali in hliam an tuar. Chungkhar pa bik cu mei nih a kangh caah a au len. Khuami vialte hna cu khur chungah an zam. Khua cungah ralkap vanlawng aa hel peng tikah hliam a tuarmi hna cu kiangkap ah a ummi lawng nih tuamhlawm khawh a si. Lam zong an phih tikah hliam a tuarmi hna hi Minpya siizung ah kan kalpi kho hna lo. Zinglei khan khua pawngah an i kap i rawl zong kan chum ngam lo. Khuami hna cu a nainak bik Laimi an umnak khua pakhat ah an zam” tiah a chim.\nHliam a tuarmi hna lakah kum 7 le kum 8 ngakchia pahnih an i tel. Inn a rawk i hliam a tuarmi chungkhar hna cu ဦးညွှန့်သာအောင် te chungkhar minung 4, ဦးခင်မောင်တင် te chungkhar minung 6 chungah 4, ဦးယောင်းဆီး te chungkhar minung 9 chungah 2 hna an si.


Malaysia ummi kawi le pawl caah: UNHCR – RSD interview theih herhmi – Hakha Cherry\nMalaysia ummi Chin ralzaam tam deuh nih kan i fian tawn lomi cu UNHCR-RSD interview asi. UNHCR lei he pehtlai in REG, RSD, RST (DSU) tibantuk interview hi a um caah aa fiang lo zong kan um theo. Cucaah kan tuah dingmi interview hi zeibantuk interview dah asi ti zong theih a herh ngaingai. Kan tuah dingmi interview kan i fian ahcun zeidah kan i timhtuah lai le ruahcia lai ti zong a fawi deuh hnga.\nRSD asullam cu Refugee Status Determination ti asi i UNHCR interview vialte lakah abiapibikmi asi ti zong ti khawh asi. A ruang cu ralzaam sinak (humhimnak) pek le pek lo biakhiahnak interview asi caah asi.\nCun RSD interview cu min khumhnak (registration interview ) an kan tuah lio i kan mah nih kan zaamnak a ruang kan rak chimmi siloah ah catlap tein kan rak pekmi hna kha a si tak maw si tak lo ti kha biahal kherhlainak an kan tuah. Kan khua ram fing le tlang, horkuang tiva le pawngkam thil umtuning vialte tiang in dothlat asi cang. Biadang in chim ahcun ralzaam ka si a tinak a ruang hi lihhrokhrawl asi maw si lo ti khi asi. Cucaah kan chimmi kha zumhawktlak le cohlanawktlak asi hrimhrim a hau.\n1951 Refugee Convention (vawlei cung ram hruaitu le aiawhtu ralzaam kong tonpumhnak) ah ralzaam sullam le hrilhfiahnak (refugee definition) cu fiang tein an rak langhter. Cu hrilfiah ning ahcun mi pkhat cu hremnak le fahnak a ton dingmi tihnak a um taktak mi ruangah a umnak ram chuahtaak in ramdang ah a zaam ahcun ralzaam asi ti asi. Cu hremnak le fahnak a ruang phun tahfung 5 in an then. Cu hna cu:\n1. Thawhkehnak miphun sinak ruang (race )\n2. Biaknak ruang (religion)3. Rammi sinak ruang (nationality) 4. Ramkhel ruahnak ruangah (political opinion) 5. Riantuannak bu pakhat khat ah chungtel sinak ruangah (membership in a particular social group)\nRSD interview ahcun kan rak zaamnak aruang (case) kha hi phun 5 chung ahhin phun khat tel ah aa tel maw tel lo ti kha Officer (interview tuahtu) nih a zohchih pengmi asi. Cutikah hi phun 5 chung ah pakhat ruang te tal hmanh ah kan si lo ahcun ralzaam sinak (refugee status) hmuh ding a har ngaingai.\n2017–18 chung ah UNHCR nih 2013 lio i humhimnak kawlmi (asylum seeker) tiah min rak khummi Chin ralzaam hna cu RSD interview tam lak te an rak kan tuah manh. Interview tuahmi minung a thong chung ah 100 ah 90 (90%) cu kan rak sung dih (card le catlap chuh dih kan tong). Ralzaam kan si kan tinak a ruang (case) kha an rak kan cohlang lo. Khi lio caan i kan ram sining le dirhmun ruang zong ah tampi cu a rak si. Asinain a tam deuh cu kan rak zaamnak aruang (case) le timhtuahnak tha tein kan neih lo ruang zong ah asi.\nA tu zong 2013 UN catlap pekmi RSD interview tuah asi rih lomi interview an tuah pah than cang hna caah ralrin le tuaktan cia a herh ngai.\nRSD interview ah kan i ruahcia ding le timhtuah cia ding 1. Kan zaam ni le thla 2. Kawlram kan chuahtaak ni le Kawlram chung a donghnak kan umnak khua 3. Thailand kan phanh ni (Kawlram kan chuah taak ni he aa khat kho)4. Thailland ah ni zeizat kan rauh 5. Malaysia kan phanh ni 6. Kan rat ning kan lam thluan (zei indah kan rat ..motor, ke, tilawng tibantuk7. Fahnak, hremnak, namnehnak, thleidannak kan tonmi le kan tonnak a ruang/ kan tonak hmun le caan 8. Mi dang nih hremnak, fahnak le tlaihkhih nak an intuar dingmi kha kei zong nih ka ton ve lai tiah na ruah ahcun zeiruangdah ka ton venak ding asi timi fiangtein chimrel khawh hau. 9. Aho nihdah cu bantuk temtuarnak cu a kan pek/ pek lai10. Kir ning law zeidah ka ton lai/zeidah ka cung ah a tlung lai/cu ka ton dingmi le a tlung dingmi cu teh zeiruangah 11. Nun him lo tiang in fahnak le hremnak a kan petu ding hi Cozah uktu le nawlngeitu an si lo ahcun zeiruangdah Cozah nih humhimnak a kan pek duh lo/ pek duh lai lo / pek khawh lo .\nTheih ding le i ralrin ding 1. Sifah le rum ruang ah ralzaam sinak pek a um lo 2. Harsat ruang le ei awk din awk neih lo ruangah ralzaam sinak pek a um lo3. Riantuanmi ruangah ralzaam sinak pek a um lo (tahchunnak: Pastor si ruang le Zung riantuan si ruangah ralzaam sinak pek a um lo)4. Ka nupi/ ka pasal/ ka nu ka pa/ ka u ka nau/ nih a ka auh ruangah ka ra tinbantuk chim lo ding5. RSD interview ah ramthumnak kalnak kong hal lo / chim lo ding6. Cawncannak / fimthiamnak neih le neih lo kha zohmi asi lo7. Holh thiam le thiam lo kha biapi si lo8. Malaysia ah zawtfahnak na neihmi/ harsatnak na tonmi/ na him lonak kong cu chim khawh asi\nNote: Minung pakhat kan sining le konglam (case) aa dan cio caah interview ah Officer nih bia a kan halmi zong aa dang cio kho caah kan mah le zaamnak a ruang hoih in timhlamhnak neih a tha.Credit-Ceumi Lian